Pomen srpskim vojnicima poginulim na Kajmakčalanu | Novosti.RS\n27. 09. 2019. u 15:47\nKomemorativni skup u znak sećanja na srpske vojnike stradale u bici na Kajmakčalanu, u Prvom svetskom ratu, održan je danas kod spomenika u Egzaplatanosu u Grčkoj, u prisustvu srpskih i grčkih zvaničnika\nKomemorativni skup u znak sećanja na srpske vojnike stradale u bici na Kajmakčalanu, u Prvom svetskom ratu, održan je danas kod spomenika u Egzaplatanosu u Grčkoj, u prisustvu srpskih i grčkih zvaničnika.\nPomen srpskim vojnicima, koji su se 1916.godine borili na Kajmakčalanu, služili su sveštenici Grčke pravoslavne crkve, a u ime delegacije Vlade Srbije venac je položio državni sekretar u Ministarstvu za rad, zapošljavanje, boračka i socijalna pitanja Zoran Antić.\nPočast srpskim vojnicima odali su i predstavnici Vojske Srbije, a komemorativnom skupu su prisustvovali i studenti Vojne akademije i Kriminalističko-policijskog univerziteta, članovi boračkih udruženja i organizacija i meštani Egzaplatanosa.\nPROČITAJTE JOŠ - Komemoracija srpskim vojnicima i civilima na ostrvu Vido\nDrrzavni sekretar Zoran Antić zahvalio je grčkom narodu na svemu što je u prošlosti učinio za Srbe i istakao da tegobe i muke kroz koje je prošao u Velikom ratu, srpski narod ne bi savladao da nije bilo topline i bratske ljubavi Grka.\n"Puno nam je srce kad vidimo da naša braća Grci vode računa o našoj istoriji i našim spomenicima", rekao je Antić.\nGradonačelnik Arideje Bacis Hristos istakao je da postoji snažna veza između srpskog i grčkog naroda i da ih spaja mnogo više od zajedničke pravoslavne vere.\n"Istorija je pokazala da je srpski narod u više navrata odolevao raznim iskušenjima, a tako je, vidimo i danas. Nadamo se da će Srbija odoleti tome, kao što je i ranije uspevala", rekao je Hristos koji je predložio da se kod spomenika u Egzaplatanosu svake godine odžava komemorativni skup u znak sećanja na stradale srpske vojnike.\nBitka na Kajmakčlanu, najvišem vrhu planine Nidže, na granici današnje Severne Makedonije prema Grčkoj, vođena je u okviru proboja Solunskog fronta od 12. do 30. septembra 1916. godine.\nOvom pobedom srpska vojska je uspela da zaustavi bugarsku ofanzivu vođenu protiv položaja francuskog generala Morisa Saraja i to je bila prva pobeda srpske vojske u Prvom svetskom ratu posle napuštanja Srbije 1915.godine.\nU toj bici poginulo je blizu 460 srpskih vojnika, čije mošti počivaju u spomen-kosturnici na vrhu Kajmakčalana, a ranjeno je oko 2.000 pripadnika srpske vojske.\nDelegacija Srbije prisustvovaće sutra komemoraciji na srpskom i savezničkom vojničkom groblju Zejtinlik u Solunu, koja će biti održana povodom obeležavanja 101. godišnjice proboja Solunskog fronta.


Gumarska i hemijska industrija: Ekološka taksa previsoka - Ekonomija - Dnevni list Danas\nPočetna » Ekonomija » Gumarska i hemijska industrija: Ekološka taksa previsoka\nGumarska i hemijska industrija: Ekološka taksa previsoka\nReprezentativne kompanije u oblasti gumarske i hemijske industrije saglasile su da su promene posebnih tokova otpada u Srbiji neophodne, kako bi postao transparentniji i efikasniji, uz ocenu da je ekološka naknada koju plaćaju proizvođači trenutno previsoka.\n1Piše: Beta 03. oktobra 2020. 12.21 Izmenjeno: 12.23\nNa stručnom skupu o odgovornosti proizvođača prema životnoj sredini koji su organizovali Udruženja za hemijsku, gumarsku industriju i industriju nemetala i Centra za cirkularnu ekonomiju Privredne komore Srbije (PKS), predstavnici kompanija su upozorili da ekološka taksa u ovom trenutku u ceni pojedinih proizvoda učestvuje i do šest odsto, saopšteno je danas iz PKS.\n„Kompanije su spremne da investicijama podrže realizaciju rešenja zasnovanih na principima cirkularne ekonomije kako bi se guma kao sirovina vratila u proizvodnju“, kazao je Dragan Stevanović, sekretar Udruženja za hemijsku, gumarsku industriju i industriju nemetala PKS.\nU saopštenju PKS navodi se i da se deo novca od takse ne vraća u reciklažnu industriju, već da „završava u sivoj zoni“.\nPrema oceni kompanija, novi sistem treba da bude jednako obavezujuć za sve učesnike na tržištu Srbije, a novac prikupljen od ekološke takse trebalo bi da bude korišćen za nove investicije i modernizaciju tehnologija.\n„Efikasniji, investicioni sistem upravljanja otpadom, omogućio bi da u produženom veku proizvoda, samo od otpadne gume, na primer, nastane stotinu novih proizvoda. Na taj način, u industrijskoj simbiozi, otpad velikih industrija postaje sirovina za male biznise u gumarskoj industriji“, kaže Siniša Mitrović, rukovodilac Centra za cirkularnu ekonomiju PKS.\nNa skupu je navedeno i da se u Srbiji godišnje generiše oko 1.000 tona otpada samo od baterija, a da ne postoji sakupljanje te vrste otpada.\n„Ozbiljan problem predstavlja tretman opasnog otpada, i stoga je u novoj deceniji, 2020-2030, neophodno napraviti strateške promene u uvođenju modela produžene odgovornosti proizvođača i nove odgovornosti za štetu učinjenu prema životnoj sredini“, dodaje se u saopštenju.\nPKS navodi i da je stav resornog ministarstva je da su pored investicije neophodna i izmena postojećih zakonskih rešenja, pre svega Zakona o ambalaži i ambalažnom otpadu i Zakona o upravljanju otpadom iz 2016. godine, u skladu sa evropskim propisima.\nNa skupu su učestvovali predstavnici pirotskog „Tigra“, kruševačkog „Trajala“ (Trayal), „Kupertajersa“ (Cooper Tyres and rubber), „Eliksira“ Prahovo, „Eliksira Energy“, „Balkan progresa“, „Kuper standarda“ (Cooper Standard) i „Guma centra“.\nEkološke takse, Privredna komora Srbije, takse\nMitrović (PKS): Zašto Srbija mora da daje 15 miliona evra za uvoz starog papira\n05. oktobra 2020. u 13.11\nNeverovatno je koliko ova vest u stvari i nije vest. Ni jedan komentar na bezočne zagađivače našeg vazduha, vode i zemqišta. Za najprljaviju tehnologiju su takse premale. Kada budemo umirali od zagađenja (lično mislim da mnogi već odoše tim povodom) biće kasno.


Kerry: Odluka Velike Britanije o napuštanju Evropske unije neće uticati na samit NATO-a – Haber.ba\nKerry: Odluka Velike Britanije o napuštanju Evropske unije neće uticati na samit NATO-a\nAmerički državni sekretar John Kerry je u ponedjeljak u Briselu kazao da odluka Velike Britanije o napuštanju Evropske unije (EU) neće uticati na samit NATO-a koji će se održati narednog mjeseca, javlja Anadolu Agency (AA).\nJohn Kerry - Globalcir.com\nNakon sastanka s generalnim sekretarom NATO-a Jensom Stoltenbergom, naglasio je kako nakon ove odluke svi očekuju da NATO igra još snažniju ulogu u svijetu.\nKerry i Stoltenberg su poručili da je NATO nakon odluke Velike Britanije da napusti Evropsku uniju postao još važnija organizacija.\nAmerički državni sekretar je također dodao kako SAD imaju velika očekivanja o predstojećeg samita NATO-a koji će se održati 8. i 9. jula u Varšavi.\n“Također, učešće EU-a kao i odnosi Velike Britanije i NATO-a su i dalje važni kao i uvijek”, istakao je Kerry.\nDodao je kako evropski političari ne trebaju imati osjećaj osvete prema Britancima nakon referenduma.\n“Mislim da je veoma važno da ostanemo fokusirani na to kako da u ovom prijelaznom periodu niko ne izgubi glavu, da ne bude nekih osvetničkih poteza, već da nađemo načine da sačuvamo snagu koja će služiti interesima i vrijednostima koje su nas na početku i ujedinile”, rekao je Kerry.\nStoltenberg je prije današnjeg sastanka kazao da će samit NATO-a biti dobra prilika za jačanje ovog vojnopolitičkog saveza.\n“Nakon što je Velika Britanija odlučila napustiti EU smatram da je NATO postao još važniji kao platforma za saradnju između Evrope i Sjeverne Amerike, ali i za odbrambenu i sigurnosnu saradnju između evropskih NATO saveznika”, kazao je Stoltenberg.\nRanije je također potvrdio da će mjesto Velike Britanije unutar Alijanse ostati nepromijenjeno, uprkos tome što su građani te zemlje na referendumu glasali za izlazak iz EU-a.\nPodsjetimo, na referendumu 23. juna građani Velike Britanije odlučili su da ne žele više biti dio Evropske unije.\nKerry se danas u Briselu susreće s visokom predstavnicom Evropske unije za vanjske poslove i sigurnosnu politiku Federicom Mogherini, a nakon toga putuje u London gdje će se susresti s britanskim čelnicima.\nTeme:Brexit, Evropska unija, John Kerry, NATO, Velika Britanija


SARADNJA DVA GRADA Praznik mimoze održan u Jagodini\nU Jagodini je danas održan Karavan 49. Praznika mimoze iz Herceg Novog, kojem je prisustvovalo više hiljada Jagodinaca.\nCentralnom gradskom ulicom prošao je karavan u kome su bili mažoretkinje, orkestar, klovnovi, a gosti iz Herceg Novog su građanima Jagodine poklanjali mimoze, cvet u čiju čast se održavaju Dani mimoze u Herceg Novom, ove godine po 49. put.\nU Skupštini grada Jagodine danas je održan sasatanak delegacija Jagodine i Herceg Novog, na čelu sa predsednikom Skupštine grada Jagodine Draganom Markovićem Palmom i predsednikom opštine Herceg Novi Stevanom Katićem. Marković i Katić su se nakon toga obratili novinarima.\n- Kada je delegacija Jagodine bila u poseti Herceg Novom, septembra prošle godine, videli smo da većina građana Herceg Novog podržava ono što radi Srbija i oni žele da sarađuju sa Srbijom i mi prihvatamo taj njihov predlog. Mi želimo da saradnja između Srbije i Crne Gore bude veća nego što je bila ranijih godina - rekao je predsednik Jedinstvene Srbije i Skupštine grada Jagodine, Dragan Marković Palma i dodao:\n- Prilikom naše posete Herceg Novom, konzul Srbije me je pitao zašto nismo poslali zvaničan dopis našoj ambasadi da dolazimo, ja sam mu rekao da za mene Crna Gora nije inostranstvo i da se tamo osećam kao u Srbiji. Nikada se nismo mešali u izborne kampanje u Crnoj Gori, ali sada imamo moralnu obavezu da podržimo naše današnje goste na sledećim izborima u Crnoj Gori, a to su predsednički izbori - istakao je Marković.\n- Dani mimoze u Herceg Novom su brend i cela Evropa zna za taj praznik. Ja sam predložio Stevanu Katiću da se Dani mimoze održavaju u Herceg Novom i u letnjem periodu kada tamo dođe veliki broj turista. Ja sam impresionairan onim što sam video u Herceg Novom, a posebno izgradnjom nekoliko kompleksa i siguran sam da će ova opštinska vlast u Herceg Novom promeniti vizuelni izgled grada u narednih pet-šest godina i privući još veći broj turista - rekao je Marković i pozvao građane Srbije koji odlaze na odmor u Crnu Goru, da obavezno odu u Herceg Novi.\nPredsednik opštine Herceg Novi Stevan Katić istakao je da je jagodina brend Srbije.\n- Opredelili smo da ove godine Praznik mimoze najavimo karavanom koji će proći kroz Srbiju i Republiku Srpsku, a posebno kroz Jagodinu, naš budući pobratimski grad. Jagodina to zaslužuje jer je definitivno postala brend Srbije, pored Kopaonika Zlatibora, Beograda i Novog Sada. Jagodina je danas jedna razvijena opština zahvaljujući gospodinu Markoviću, koji je svojim angažovanjem, trudom i radom izneo da ovaj grad danas ovako izgleda i ja mu na tome čestitam. Na današnjem sastanku dve delegacije dogovorili smo o proširenju saradnje između dva grada. Ovo je naša treća međusobna poseta od dolaska nove vlasti u Herceg Novom juna prošle godine i nastavićemo da se i dalje međusobno podržavamo na zadovoljstvo građana Jagodine i Herceg Novog i Srbije i Crne Gore. U prvoj nedelji februara počinju Dani mimoze u Herceg Novom i trajaće 30 dana i mi očekujemo oko 20.000 gostiju, a sledeće godine će ovaj naš praznik navršiti 50 godina i uz 130 godina naše gradske muzike, biće to veliki događaj za koji se mi već sada pripremamo i trajaće naredne godine 50 dana - izjavio je Katić.


“Gospođe” osvojile Vrući tron – Jelen Music Show\nJelen Music Show Vijesti Vrući tron "Gospođe" osvojile Vrući tron\nPrvi singl banjalučkog benda Voodoo Mojo „Gospođe“ očigledno se dopao publici koja ih je svojim glasovima vinula na ovosedmični „Vrući tron“ Jelen Music Show. Kao novitet na „Top 7“ listi ovaj put predstavljamo pjesmu „Disneyend“ koju su zajedničkim muzičkim snagama uradili banjalučki muzičari Stefan Maestro, Vanja Mišić i bend Brutal Protest.\nKada je u pitanju stanje na našoj listi, ovaj put ste izglasali da bend Eastrock iz Višegrada, odnosno Užica sa pjesmom „Zidovi“ zauzme drugo mjesto, dok je banjalučki Tupas Mene sa pjesmom „Revolucija“ ostvario bolji rezultat u odnosu na prošlo glasanje i našao se na trećem mjestu. Nermin Puškar sa pjesmom „Kad u ovu ljubav sumnjam“ je ostvario nešto manji broj glasova, tako da je na listi „pao“ na četvrto mjesto, a dok ste Sajferu i njegovoj pjesmi „Noćas ljubav ne spava“ dali nešto više glasova, te je upravo zbog vas zauzeo peto mjesto naše liste.\nBanjalučki muzičar Veltšmerc sa pjesmom „Sve moje nisam ja“ i prijedorski bend Tattoo sa pjesmom „Sve te stvari“ ovaj put na listi se predstavljaju na sedmoj i osmoj poziciji.\nMožda ste uočili da na našoj listi preovladavaju banjalučki muzičari i bendovi, koje moramo da pohvalimo jer su u posljednjim mjesecima vrijedno radili na svojim autorskim pjesmama, a ostalim bendovima iz čitave BiH poručujemo da nastave njihovim muzičkim koracima, a i Jelen Music Show je tu da ih podrži. Glasanje je počelo, podržite svoj omiljeni bend, jer samo ste vi ti koji odlučujete ko će zauzeti prvo mjesto „Top 7“ liste u okviru Jelen Music Show!\nJMS 28 Nov, 2016 Vrući tron


"Zamah se primetno smanjuje. Rast koji je dugo trajao postepeno gubi na snazi", rekao je ekonomista KfW Michael Švarc.\nOko 3,8 miliona malih i srednjih preduzeća u Nemačkoj postiglo je prošle godine još jedan rekord zaposlivši 31,7 miliona ljudi do kraja 2018. godine, što je povećanje od 391.000 zaposlenih u poređenju s godinom ranije. KfW procenjuje da će ove godine biti zaposleno 250.000.\nU istraživanju je 35 odsto kompanija izvestilo da očekuju rast prihoda ove godine, dok 17 odsto smatra da će pasti.\nU istraživanju KfW učestvovalo je više od 10.000 kompanija s godišnjim prihodom ispod 500 miliona evra.\nNAJVEĆE SRPSKE PRIVATIZACIJE Više od pet milijardi evra za 10 najboljih kompanija\nI DOBAVLJAČI SU KREDITORI Preduzeća uzimaju kratkoročne pozajmice\nAkcije na Volstritu su danas u padu, čime su izbrisani skromni dobici registrovani dan ranije.\nProizvođač automobila sprema 12.000 OTKAZA U EVROPI do 2020.\nAmerički proizvođač automobila "Ford" ukinuće 12.000 radnih mesta u Evropi do 2020. godine kako bi svoje poslovanje vratio na staze profita.\nDinar će sutra neznatno promeniti vrednost prema evru i zvanični srednji kurs iznosiće 117,5102 dinara za evro, što je nov najjači nivo domaće valute prema novčanoj jedinici evrozone u ovoj godini, objavila je Narodna banka Srbije.\nSezonskim vozovima iz Topčidera za Solun i Sofiju od 14. juna\nOd petka, 14. juna, počinje letnja sezona saobraćaja međunarodnih sezonskih vozova koja će trajati do 16. septembra. Kako je najavljeno iz kompanije "Srbija Voz", međunarodni sezonski voz Helas za Solun polaziće iz Topčidera u 18.35, a iz Soluna ka Beogradu u 18.51. Grčke železnice organizovale su autobuski prevoz putnika između Đevđelije i Soluna, i obratno.\nISTRAŽIVANJE EUROBAROMETRA: Većina Hrvata protiv evra, najveći problem nezaposlenost\nVećina Hrvata je protiv evra, na evropskom nivou ih najviše brinu imigracija i terorizam, a na nacionalnom nezaposlenost i ekonomska situacija, rezultati su jesenjeg istraživanja Eurobarometra.\nNAJVEĆI ELEKTRIČNI TRAJEKT NA SVETU USKORO NA VODI Otkriveni svi detalji, kapacitet, dužina...\nDok se sektor brodskog prevoza sprema za nove, stroge zakone o emisiji od 2020, potpuno električni trajekt završio je prvo putovanje između dva danska ostrva. Pretpostavlja se da je feribot "Elen" najveći električni trajekt na svetu.\nTRANSPORTNA ZAJEDNICA JIE TRAŽI DIREKTORA Rok za prijave 15. septembar\nTransportna zajednica Jugoistočne Evrope objavila je konkurs za izbor direktora i zamenika direktora Stalnog sekretarijata sa sedištem u Beogradu, a prijave se mogu poslati do 15. septembra.\nPORTUGAL OSTAO BEZ GORIVA Štrajk vozača doveo do restrikcija\nNakon što su u petak najavili posebne mere, portugalske vlasti danas su i službeno uvele ograničenje na kupovinu goriva na benzinskim pumpama, prenosi Rojters. To je pokušaj da se ublaže posledice energetske krize, pošto je više od dve hiljade vozača kamiona i cisterni stupilo u opšti štrajk žaleći se na premale plate.


Subić: Otišao sam zbog jednog trenera - SportSport.ba\nSubić: Otišao sam zbog jednog trenera\nNe vraća se u Partizan\nAleksandar Subić ima namjeru da ostane u tuzlanskoj Slobodi do kraja sezone.\n18.12.16. 15:08 E. Škorić\nSubić je u Slobodu stigao na posudbu iz Partizana, a sve su prilike da će ostati na Tušnju do isteka sezone 2016/17.\n"U kontaktu sam sa Partizanom, oni prate sve i zadovoljni su. Ja nikada nisam ni imao problem sa klubom, otišao sam zbog jednog trenera. Oni su prezadovoljni, ali nerealno je da se vratim u Partizan na polusezoni. Zato ću još pola godine ostati u Slobodi i onda ću se na ljeto vratiti tamo", rekao je Subić za Mondo.\nOn se nada da će njegov klub, Partizan, doći do titule.\n"Pratim Partizan. U jednoj izvanrednoj seriji su, dolaskom Nikolića za trenera su se konsolidovali. Ako nastave ovim tempom, mislim da mogu da prestignu Zvezdu i osvoje titulu. Dug je period, ima još mnogo do kraja sezone ali ako nastave ovako, jer u poslednja dva meseca igraju bolje od Zvezde, realno je da se titula vrati u Humsku", dodao je defanzivac Slobode.\nPartizan ponovo kiksao, Subić igrao 90 minuta\nSrbijanska liga, 13. kolo\nAleksandar Subić novi fudbaler Partizana\nPotpisao četverogodišnji ugovor\nPartizan ozbiljno zainteresovan za Subića\nSubić sve bliže Humskoj


Koje stranke su najbogatije u BiH, a koje najviše duguju? – Zvornik Danas\nNaslovna/VIJESTI/Politika/Koje stranke su najbogatije u BiH, a koje najviše duguju?\nSARAJEVO, BANJALUKA – Političke partije u BiH inkasirale su lani gotovo 26 miliona maraka, a najviše novca završilo je na računima SDP-a, SDA i SNSD-a zahvaljujući prihodima iz budžeta, sponzorima, nekretninama i članstvu, piše Glas Srpske.\n„Strankama koje nisu podnijele finansijski izvještaj uputićemo urgenciju da ih dostave, čime im dajemo priliku da prije izricanja kazne dobrovoljno dostave finansijske izvještaje“, istakli su u CIK-u.\nPolitičke partije za pune kase treba da zahvale ponajviše budžetima sa svih nivoa vlasti jer su sve, osim DF-a, iz njih dobile od milion do čak 3,4 miliona KM. Najjači alternativni izvori SDP-a bila je kategorija „ostali prihodi“ iz kojih je stiglo 1,54 miliona KM, te prihodi od imovine koji su očekivani s obzirom na to da je stranka prisvojila atraktivne nekretnine bivšeg Saveza komunista BiH i izdaje ih pod kiriju.\nNa račune SDA, kada je riječ o vanbudžetskim prihodima, najviše novca stiglo je od priloga fizičkih lica – 0,86 miliona i pravnih lica – 0,19 miliona KM. SNSD je uz prihode iz budžeta najviše zaradio od članarine – 0,4 miliona KM. Članovi SDS-a „pogurali“ su stranku sa 0,3 miliona maraka članarine, dok su prilozi fizičkih lica iznosili 0,18 miliona, a HDZ BiH je najviše zaradio od priloga.\nKomentarišući velike iznose koji iz budžeta završavaju na stranačkim računima, predsjednik Strateškog odbora koalicije „Pod lupom“ i bivši član CIK-a Vehid Šehić ocijenio je da su mnoge stvari u skladu sa zakonom, ali daleko od ljudskog i političkog morala.\n„Ovo su ogromna sredstva za siromašnu zemlju kakva je BiH“,rekao je Šehić.\nbih finansije stranke


Javni konkurs za projekte u oblasti zaštite životne sredine - Indjija.biz\nUprava za kapitalna ulaganja Autonomne Pokrajine Vojvodine raspisala je javni konkurs za finansiranje i sufinansiranje projekata u oblasti zaštite životne sredine.\nPredmet javnog konkursa je finansiranje i sufinansiranje projekata upravljanja komunalnim otpadom.\nOpšti cilj javnog konkursa je podrška lokalnim samoupravama na teritoriji Autonomne Pokrajine Vojvodine u realizaciji projekata koji doprinose razvoju i modernizaciji sistema sakupljanja i transporta komunalnog otpada.\nSpecifični ciljevi javnog konkursa su poboljšanje kvaliteta i efikasnosti pružanja usluga sakupljanja i transporta komunalnog otpada, povećanje broja stanovnika obuhvaćenih sistemom sakupljanja komunalnog otpada, razvijanje sistema primarne selekcije otpada u lokalnim samoupravama, implementacija lokalnih planova upravljanja otpadom.\nPodnosilac prijave može podneti samo jednu prijavu na javni konkurs.\nPokrajinskom skupštinskom odlukom o budžetu Autonomne Pokrajine Vojvodine za 2015. predviđena su sredstva u iznosu od 25.000.000 dinara za finansiranje i sufinansiranje projekata upravljanja komunalnim otpadom.\nSredstva koja se dodeljuju po javnom konkursu namenjena su za finansiranje i sufinansiranje projekata nabavke opreme za sakupljanje i transport komunalnog otpada.\nSredstva koja se dodeljuju po javnom konkursu nisu namenjena za finansiranje i sufinansiranje troškova ugradnje i montaže opreme. Troškove ugradnje i montaže opreme snosi korisnik sredstava.\nROK za podnošenje prijava: 20. avgust 2015


RS: Nastava na daljinu za sve škole korištene kao biračka mjesta\nSve osnovne i srednje škole u Republici Srpskoj, čije će prostorije biti korištene kao biračka mjesta na dan lokalnih izbora u nedjelju, 15. novembra, izvodiće nastavu na daljinu od 16. do 20. novembra kako bi školske prostorije bile dezinfikovane, saopšteno je iz Ministarstva prosvjete i kulture Republike Srpske.\nU saopštenju se navodi da će u ovom periodu osnovne i srednje škole, kao i njihova područna odjeljenja, čije prostorije neće biti korištene kao biračka mjesta, organizovati vaspitno-obrazovni rad u školskim prostorijama, osim škola koje imaju saglasnost za izvođenje nastave na daljinu.\n“O ovakvoj organizaciji nastave i obustavljanju rada u prostorijama navedenih osnovnih i srednjih škola u Republici Srpskoj, te u Domu učenika Doboj, odlučeno je zbog potrebe dezinfekcije školskih prostorija nakon održavanja lokalnih izbora 15. novembra i radi zaštite zdravlja učenika i zaposlenih u tim ustanovama”, navodi se u saopštenju.\nIz Ministarstva prosvjete i kulture Republike Srpske navode da su škole dužne da u navedenom periodu organizuju nastavu na daljinu korištenjem sredstava elektronske komunikacije i u skladu sa njihovim mogućnostima i praksom.\nU saopštenju se dodaje da će učenici osnovne škole nastavne časove moći pratiti i putem programa Radio-televizije Republike Srpske /RTRS/ – “Školski čas”, odnosno putem portala RTRS-a /rtrs.tv/.\nNa portalu RTRS-a dostupan je raspored emitovanja časova prema razredima, a propuštene časove takođe je moguće pogledati putem ovog portala, kao i putem portala “E-nastava” /enastava.net/.\nIz Ministarstva prosvjete i kulture napominju da je u svim osnovnim školama implementiran “e-dnevnik”, odnosno “ofis 365” platforma, putem koje će nastavnici imati mogućnost da komuniciraju sa učenicima i dijele potrebne materijale za uspješnu realizaciju časa na daljinu.\n“Zbog toga je školama ostavljena mogućnost da na njima najprihvatljiviji i najkvalitetniji način, a u skladu sa mogućnostima učenika i njihovih nastavnika, organizuju nastavu na daljinu”, navode iz Ministarstva prosvjete i kulture.\nSvim učenicima osnovnih i srednjih škola koji su ranije iskazali potrebu obezbjeđivanja interneta za nesmetano praćenja nastave na daljinu, Ministarstvo prosvjete i kulture u saradnji sa kompanijom “M:tel”, obezbijediće četiri gigabajta besplatnog mobilnog interneta od 16. do 22. novembra.\nU saopštenju se dodaje da je Ministarstvo prosvjete i kulture organizovalo i onlajn obuke za korištenje “e-dnevnik” aplikacije i upotrebu “ofis 365” alata u nastavnom procesu i za nastavno i vannastavno osoblje škola, ali i za učenike, odnosno njihove roditelje, kako bi svi što lakše savladali upotrebu ovih digitalnih alata, te unaprijedili nastavne aktivnosti i interaktivnost na daljinu.\nO terminima obuka, učenike, odnosno njihove roditelje, blagovremeno su obavijestile škole, a sve obuke, i za nastavnike i za učenike, snimljene su i dostupne takođe putem portala “E-nastava” /”Uputstva za nastavnike” i “Uputstva za učenike”/.\nIz Ministarstva prosvjete i kulture dodaju da će dezinfekciju školskih prostorija od 16. do 20. novembra vršiti Republička uprava civilne zaštite.\nTags\t#Ministarstvo prosvjete i kulture RS\t#online nastava\nFudbaler Liverpula Salah zaražen korona virusom\nTelevizijski talasi – Naši dječaci\nFilmski talasi – Poruka [14.05.2021.]


Trumpova politika prema Iranu ubila je mnogo više od 150 Iranaca - SAHAR Balkan\nJul 12, 2019 12:44 Europe/Sarajevo\nSaharTV - „Nepovezana i loše planirana“ politika predsjednika Donalda Trumpa prema Iranu otvoreno cilja na civile i hrani regionalni bijes prema SAD-u, rekao je autor časopisa Time i novinar CNN-a, Fareed Zakaria.\n„Kada je predsjednik Trump prošlog mjeseca objavio da je otkazao vojni napad na Iran, rekao je da je razlog bilo to što je shvatio da bi u tom napadu poginulo 150 Iranaca. Umjesto toga, dodatno je pooštrio ekonomske sankcije na Iran“ – napisao je Zakaria za Washington Post jučer.\nUgledni novinar ukazao je na Trumpove nedavne tvrdnje nakon što je Iran oborio američki špijunski dron unutar svog zračnog prostora, da je bio naredio vojni napad na Islamsku Republiku, ali da ga je otkazao u zadnjem času, kada je dobio informacije da bi u njemu poginulo oko 150 Iranaca.\nZakaria je napisao kako sankcije uvedene Teheranu povećavaju smrtnost, a budući da Iran ima oko 81 milion stanovnika, broj žrtava sigurno je veći od 150.\n„Ne zaboravite, ljudi koji bi poginuli u vojnim napadima vjerovatno bi bili iranski vojnici. Oni koji sada umiru zbog sankcija su tek rođene bebe, majke, stariji i bolesni“ – dodaje on.\nOn je također ukazao na to da sankcije uzrokuju nedostatak lijekova, naročito za bolesnike koji se bore protiv raka, multiple skleroze, krvnih bolesti i drugih ozbiljnih poremećaja.\nZakaria je osudio Trumpovo povlačenje iz nuklearnog sporazuma iz 2015.god, iako se Teheran pridržavao svojih obaveza.\nPrema njemu, Trumpova administracija se nada da će Iranci kapitulirati i da će se vratiti za pregovarački sto i prihvatiti sporazum mnogo strožiji od onoga koji je potpisan 2015.god.\n„Trumpova administracija zaboravlja da je iranska civilizacija bila jedan od glavnih igrača na Bliskom Istoku hiljadama godina. Iran ima stanovnika više od dva Iraka i ima bolji strateški položaj. On ima snažnu tradiciju nacionalizma i državništva, i historiju odupiranja stranoj dominaciji“ – piše on.\nZakaria tvrdi kako Trump oštro zagrijava regionalne tenzije bez ikakvih planova za njihovo rješavanje.


Dodik: Pismo Mustafe Cerića je "pucanj u prazno"\nPredsjednik Republike Srpske /RS/ Milorad Dodik ocijenio je kao "pucanj u prazno" zahtjev poglavara Islamske zajednice /IZ/ u BiH Mustafe Cerića da se Tužilaštvo BiH, domaće institucije i međunarodne organizacije jasno odrede o izjavama predsjednika Srpske koje, kako kaže Cerić, "mogu proizvesti nove sukobe na Balkanu".\n"Umjesto mojim, nadležni organi bi trebalo da se bave izjavama Cerića. On je rekao da je BiH zemlja Bošnjaka i da svi kojima se to ne sviđa mogu da odu iz nje. To je poruka Srbima i Hrvatima da su građani drugog reda i da, ako im se taj položaj ne sviđa, treba da napuste BiH", rekao je predsjednik RS za beogradsku "Politiku".\nDodik je podsjetio na Cerićevu izjavu iz avgusta 2004. godine da treba ukinuti barijere među stanovnicima BiH i da, ako je Dejtonski sporazuma taj Berlinski zid, moli Boga da se što prije sruši.\n"Ja se zalažem za provođenje izvornog Dejtonskog sporazuma, a Cerić za njegovo rušenje i nadležni organi bi trebalo da se, umjesto mojim, bave njegovim izjavama", naglasio je Dodik.\nOn je ukazao i na druge Cerićeve političke izjave te stavove da BiH treba da ima ustav sa jednim predsjednikom, jednim premijerom, jedinstvenom policijom i vojskom, te da u BiH treba da važi princip "jedan čovjek - jedan glas".\n"Osim toga, on je insistirao da se ništa u BiH ne može praviti bez učešća uleme /sveštenstva/, kako u IZ, tako i van nje, što je potpuno suprotno principima sekularne države", istakao je Dodik.\nDodik je naglasio da je Cerićev cilj da se "bošnjački narod poistovijeti sa svojom vjerom i da mu ona bude zamjena za naciju".\n"Cerić je, osim toga, pozvao mudžahedine da dođu u BiH i ratuju protiv Srba i Hrvata. Oni su se odazvali njegovom pozivu i tokom rata počinili su brojne zločine nad Srbima i Hrvatima, od kojih se reis nijednom rječju nije ogradio", podsjetio je Dodik.\nPoglavar Islamske zajednice u BiH Mustafa Cerić pismom je zatražio od glavnog tužioca BiH Jadranke Lokmić-Misirače, domaćih institucija i međunarodnih organizacija da se "jasno i nedvosmisleno odrede i osude širenje predrasuda o Bošnjacima na osnovu njihove vjere, prije nego što to postane nasilje sa nesagledivim posljedicama".\n"Diskriminišuće izjave Milorada Dodika o pripadnicima jedne vjerske zajednice, to jest muslimanima, priprema su i motivacija novih ekstremista za napade na muslimane Bošnjake. U vremenu globalizacije, širenje predrasuda i diskriminacije na osnovu vjere može regrutovati ekstremiste i teroriste u različitim dijelovima svijeta", naveo je Cerić i istakao da Dodikova retorika "može proizvesti nove sukobe u BiH i na Balkanu".


Marković u Porto Montenegru: Istorijska prekretnica u turizmu Crne Gore\nPredsjednik Vlade Duško Marković rekao je jutros u Porto Montenegru da ovaj prestižni crnogorski turistički rizort ima posebno mjesto i da predstavlja istorijsku prekretnicu u našem turizmu i promociji Crne Gore.\n„Postigli ste za deset godina veliki uspjeh, a kada smo zajedno krenuli bio je to pionirski poduhvat“ – rekao je predsjednik Vlade tokom radne posjete Porto Montenegru izvršnom direktoru ove kompanije Davidu Margasonu.\nPremijer je rekao da je i Vlada i on lično podržavaju vizije daljeg razvoja Porto Montenegra u korist kompanije, Tivta i cijele Crne Gore.\n„Raduje me da ulažete u nove projekte. Mi želimo da u Crnoj Gori stvorimo najpovoljnije moguće okruženje za investicije i investitore. To je strateška politika moje Vlade“ – rekao je premijer Marković.\nPredsjednik Vlade posjetu nastavlja obilaskom Porto Montenegra i razgovorima sa rukovodstvom kompanije.


Izvan i iznad zakona – Monitor\nIzvan i iznad zakona\nNA TROSTRUKI pretpraznični udar, povlačenje, ustoličenje i hapšenje, i ja sam reagovao trostruko. Najpre sa velikom zabrinutošću, zatim sa urnebesnim smehom, na kraju sa još većom zabrinutošću. Ali da krenem redom.\nDA SU LJUDI u maskirnim uniformama onog jutra zakucali i na vrata Mila Đukanovića, a ne samo na vrata Svetozara Marovića, moglo bi i da se pomisli, kako je, eto, i kod nas stigla vladavina prava. Ovako, osetio sam samo veliku zabrinutost. Od tri preostale opcije, trenutno je najizglednija, ona najlošija. Da naš oligarh broj jedan, rečenim hapšenjima, kao jednim udarcem, ostvari dva cilja, eliminiše glavni rivalski klan, i to još „proda” kao „vladavinu prava”. A Crna Gora na taj način i definitivno dobije svoga kaudilja za dvadesetprvi vek. Nešto manje, ali još uvek dosta izgleda, ima druga opcija, da se dva rivalska klana nekako ipak nagode, a ona hapšenja završe kao samo još jedan prevarni performans. Treća, za Crnu Goru najbolja opcija, jednakosti i odgovornosti svih pa i Mila Đukanovića pred zakonom, makar u ovom trenutku, najlošije izgleda.\nURNEBESNI smeh bio je moja reakcija na veliko takmičenje dvorskih intelektualaca u hvalospevima kaudilju povodom povlačenja. Skoro da smo bili zaboravili onog akademika, koji je pre nekoliko godina ostao onako javno zapitan nad dilemom ko je veći u celokupnoj istoriji Crne Gore, Milo Đukanović ili Sveti Petar Cetinjski, kad su usledile nove javne egzaltacije, ona onog profesora univerziteta koji je već postao legenda ovog žanra, pa ona onog pesnika kojeg u studiju državne televizije nije mogla da obuzda čak ni ona poznata prorežimska novinarka, i tako dalje, i tako beskonačno.\nSMEH mi je, međutim, zastao u grlu, a ja zapao u još veću zabrinutost, kada sam na kraju shvatio, da su čak i ovi smešni hvalospevi, u stvari, veoma ozbiljni servisni radovi. Koji kaudilja treba da ostave tamo gde je sada. Izvan i iznad zakona.\nUspon nove desnice\nPogled unazad, pogled unaprijed


Rabljeni Ferrari 340 kompaktni traktori oglasi na prodaju - Hrvatska - Mascus Hrvatska\nRabljeni Ferrari 340 kompaktni traktori\nOvdje je kompletna lista polovnih Ferrari 340, 340 ACT kompaktni traktori za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ferrari 340, 340 ACT kompaktni traktori koji su Vam zanimljive, uz korišćenje opcija koje se nalaze iznad. Ako zelite da promjenite pretragu, vratite se na vrh strane i koristite opciju “nova pretraga”.\nIzaberite brend, model, cijenu i/ili lokaciju da vidite dostupne mašine u kategoriji Ferrari 340, 340 ACT kompaktni traktori.\nMascus je najveće trzište na internet za kupoprodaju polovnih mašina u kategoriji Ferrari 340, 340 ACT kompaktni traktori i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Batočina, Rekovac, Kragujevac, 8. jun 2020.\nEU podrška unapređenju lokalne infrastrukture u Batočini, Rekovcu i Kragujevcu\n„Evropska unija pruža podršku ukupnom socio-ekonomskom razvoju Srbije kroz projekte koji na lokalu direktno doprinose boljem životu stanovništa, vodeći pri tome računa o ravnomernom regionalnom razvoju i podršci manjim opštinama u Srbiji“, rekao je šef sektora za upravljanje projektima Delegacije Evropske unije (EU) Štefen Hudolin nakon današnje posete projektima koje EU preko programa EU PRO a u saradnji sa Ministarstvom za evropske integracije, finansijski podržava u Kragujevcu, Batočini i Rekovcu.\nU Batočini je Štefen Hudolin posetio radove na sportskim terenima koji obuhvataju rekonstrukciju terena za mali fudbal, dečijeg igrališta kao i izgradnju novih košarkaških i odbojkaških terena. Projekat u Batočini ukupne vrednosti 140.000 evra će unaprediti uslove za bavljenje sportskim aktivnostima, posebno među decom i omladinom.\nŠtefen Hudolin je u Rekovcu obišao završne radove na rekonstrukciji Doma kulture koje EU finansira sa 72.000 evra a koji podrazumevaju zamenu krova, postavljanje nove stolarije, poda u sali, renoviranje sanitarnog bloka i nabavku novog nameštaja.\n„Drago mi je što Evropska unija može da odgovori na konkretne potrebe lokalnih samouprava te tako u Rekovcu stvaramo uslove za unapređenje kulturne ali i turističke ponude opštine, jer će u potpunosti obnovljenom Domu kulture moći da se organizuju i privredne, kulturne i turističke aktivnosti”, rekao je Štefen Hudolin.\nTokom posete Kragujevcu Hudolin je zajedno sa ministrom omladine i sporta Vanjom Udovičićem i gradonačelnikom Kragujevca Radomirom Nikolićem posetio obnovljene košarkaške terene u Velikom parku čiju je rekonstrukciju EU finansirala sa skoro 150.000 evra.\n„Drago mi je što sam ponovo u gradu u kom sam proveo jedan deo svoje igračke karijere, a ovaj košarkaški teren je mesto na kom su se sakupljali svi sportisti u Kragujevcu a ne samo košarkaši“, rekao je ministar sporta i omladine Vanja Udovičić.\n„Ovo je kultni kragujevački teren i drago mi je što smo osvežili i renovirali ovo igralište i dali vama na korišćenje“, rekao je gradonačelnik Kragujevca Radomir Nikolić,\n„Zadovoljstvo nam je što je Evropska unija bila u prilici da u saradnji sa Gradom obnovi ovaj teren u Velikom parku i da stvorimo uslove za bavljenje sportom za vas, decu i mlade”, rekao je Štefen Hudolin.\nHudolin je u Kragujevcu posetio i projekat poslovne infrastrukture koji je uz EU sredstva od preko 630.000 evra obuvatio izgradnju komunalne infrastrukture i saobraćajnica koje su povezale stare i nove lokacije u industrijskoj zoni što upravo pokazuje sveobuhvatnu podršku EU lokalnom nivou koja podrazumeva unapređenje i poslovnog okruženja i konkurentnosti preduzeća.


Bećirović Izetbegoviću: Pitanje deblokade Parlamentarne skupštine BiH nije lično pitanje Denisa Bećirovića već pitanje zaštite ustavnog poretka\nZamjenik predsjedavajućeg Doma naroda Parlamentarne skupštine BiH Bakir Izetbegović izjavio je danas kako u ponedjeljak namjeravaju održati hitnu sjednicu tog doma u vezi sa stanjem u zemlji. “Delegat Denis Bećirović je to tražio, uradit ćemo to u ponedjeljak”, naveo je Izetbegović.\nDa ne bude nikakve zabune, dužan sam potcrtati sljedeće činjenice:\n1. Delegati u Domu naroda Parlamentarne skupštine BiH Denis Bećirović, Zlatko Miletić, Amir Fazlić, Munib Jusufović i Asim Sarajlić podnijeli su predsjedavajućem i zamjenicima predsjedavajućeg tog doma Draganu Čoviću, Nikoli Špirići i Bakiru Izetbegoviću zahtjev za sazivanje hitne sjednice Doma naroda državnog parlamenta.\n2. U zahtjevu se traži da predsjedavajući i Kolegij Doma naroda Parlamentarne skupštine BiH, najkasnije u roku o od tri dana od dana podnošenja zahtjeva sazovu hitnu sjednicu Doma naroda Parlamentarne skupštine BiH.\n3. Oni koji blokiraju državne organe Bosne i Hercegovine moraju odgovoriti na bazi kojeg pravnog akta blokiraju državne organe vlasti Bosne i Hercegovine.\n4. Pitanje deblokade Parlamentarne skupštine BiH nije lično pitanje Denisa Bećirovića već pitanje zaštite ustavnog poretka države Bosne i Hercegovine.\n> Dejtonski mirovni sporazum ne dozvoljava blokadu Parlamenta BiH


Austrija od RUS trazi uspostavljanje humanitarnih koridora\nTanjug 1. marta 2022. 15:44\nBEČ – Austrijski kancelar Karl Nehamer zatražio je danas od Rusije uspostavljanje bezbednog humanitarnog koridora za civile i humanitarnu pomoć, jer za par dana, kako je preneo, Ukrajini preti humanitarna katastrofa, i upozorio predsednika Rusije Vladimira Putina da će snositi odgovornost ako se nešto dogodi austrijskim državljanima u toj zemlji.\nNehamer je na vanrednoj pres konferenciji rekao da su mu ukrajinski zvaničnici preneli da u Ukrajini hrane i lekova ima tek za narednih nekoliko dana, pa zemlji preti humanitarna katastrofa.\nOn je rekao i da se situacija u Ukrajini zaoštrava i da su gradovi izloženi snažnim napadima, kao i da je obruč oko Kijeva sve „tešnji“, a građani računaju da predstoji napad.\nNehamer je izrazio poštovanje prema spremnosti Ukrajinaca da brane svoju zemlju i pored, kako je rekao, sve dramatičnije situacije.\nOn je kazao da je naložio ministru spoljnih poslova Aleksanderu Šalenbergu da pozove ambasadora Rusije u Austriji na razgovor, što je, kaže, najoštrija diplomatska mera koja je na raspolaganju jednoj neutralnoj zemlji.\nRekao je da je Šalenberg ambasadoru preneo stav Austrije i zahteve.\nNehamer je ukazao da je veliki problem što ne postoje humanitarni koridori, pa je nemoguće civilima, koji to žele, da napuste napadnute gradove i Ukrajinu, ali ni mogućnost dostave humanitarne pomoći.\nS tim u vezi je naveo da i državljani Austrije nisu, zbog nepostojećih bezbednih koridora, u mogućnosti da napuste zemlju.\n„Humanitarna pomoć je potrebnija nego ikada. Iz razgovora sa zvaničnicima Ukrajine sam saznao da namirnica i lekova ima još za samo par dana, a potom preti humanitarna katastrofa pred očima Evrope i sveta, pre svega ruskog predsednika“, poručio je Nehamer.\nTakođe, kako je rekao, ambasadoru Rusije je preneto da Austrija ne prihvata napad na Ukrajinu i osuđuje i odbija svaki pokušaj obrazloženja.\nNehamer je poručio da će, ako se nešto desi austrijskim državljanima, Austrija odgovornost pripisati Ruskoj federaciji i ruskom predsedniku Vladimiru Putinu.\nApelovao je na Moskvu da ne zaborave na humanost i da civili moraju, po međunarodnom pravu, pre svega iz ljudskosti, biti zaštićeni, sve drugo bio bi ratni zločin i zločin protiv čovečnosti.\nNehamer je kazao da je ambasadoru Ukrajine preneo spremnost Austrije da proaktivno preuzme pripadnike rizičnih grupa, pre svega dece bez roditelja, ali to trenutno nije moguće jer ne mogu da prođu granice.\n„Dramatično je koliko vojnika na obe strane mora da umre, jer je jedan čovek umislio da mora biti rata“, konstatovao je on.\nŠef austrijske diplomatije Šalenberg rekao je da je ambasadoru Rusije preneo da se od ruskih vlasti očekuje da poštuju međunarodno humanitarno pravo u Ukraini, da uspostave humanitarni koridor za civole, kao i da se osigura pun pristup humanitarnim organizacijama.\nŠalenberg je kazao da je preneo i da su napadi na civilne ciljeve ratni zločin, kao i korišćenje klaster bombi.\n„Sve što se dešava narednih dana, ako civili budu žrtve, krivicu će jasno snositi rusko rukovodstvo“, poručio je on i naglasio da Rusija svesno razara zajednički evropski bezbednosni poredak.


Nedjelja, 25 Februar 2018 17:00\nPrema nezvaničnim saznanjima, ubistvo se dogodilo u petak oko jedan sat iza ponoći kada je par koji je automobilom išao preko mosta poslije svađe zastao, a nesrećna žena je izašla iz automobila.\nZa sada se sumnja da je svemu prethodila burna svađa, da su se supružnici raspravljali. Muškarac je, navodno, u naletu bijesa i ljubomore nju iste večeri i tukao, ali kuda su se uputili i zašto, nije još utvrđeno, navodi izvor "Blica" upoznat sa slučajem.\nPrema nezvaničnim informacijama, Marijana je u jednom trenutku, dok su prelazili preko novosadskog mosta zatražila da izađe iz automobila, ali za sada nije razjašnjeno šta se poslije toga dogodilo.\n"Policiju je pozvao suprug i rekao da je žena pokušala da izvrši samoubistvo i da je skočila sa mosta", navodi naš izvor.\nMeđutim, kako saznajemo, sumnja se da je Grahovac u trenutku bijesa sam bacio svoju suprugu s mosta.\n"Njih dvoje prethodno su se posvađali i, navodno, on je mislio da ga supruga vara. Tukao ju je i terao da prizna prevaru. Kad je izašla iz kola, gurnuo ju je i ona je pala u Dunav", navodi izvor "Blica".\n"Na suvozačevom mjestu, kao i na zadnjim sjedištima ostali su tragovi krvi. Sumnja se da pripadaju pretučenoj ženi", kaže izvor "Blica".\nU novosadskom Višem tužilaštvu potvrdili su za "Blic" da se sumnja da je riječ o ubistvu.\n"Muškarcu je određeno zadržavanje do 48 sati zbog sumnje da je počinio krivično djelo ubistvo na štetu svoje supruge. U tom roku biće doveden na saslušanje", rečeno nam je u tužilaštvu.\nNa početku mosta i izlasku iz tunela na Mišeluku navodno postoje kamere koje snimaju saobraćajne prekršaje, ali za sada nije poznato da li su one u funkciji i da li su bile dovoljno blizu da zabilježe nemili događaj.\nOdmah po prijavi da se nesrećna žena našla u Dunavu policija je počela potragu za njom. U petak su se u potragu uključili i ronioci Žandarmerije koji su pretraživali prostor od mosta, a potraga je u petak pred noć zaustavljena u blizini Sremskih Karlovaca, a tijelo i dalje nije nađeno.\nViše iz kategorije: « Aerodrom u Skoplju ne nosi više ime ''Aleksandar Veliki'' Protesti zbog NATO brodova u luci Bar »


Pasuljijada „GRADIŠTANAC“ – Kulturni centar-Veliko Gradište\nIstočna Srbija je, zbog prirodnih lepota, ekološki očuvanih predela, etničke i etnološke raznovrsnosti potencijalno velika i značajna turistička destinacija.\nVodeći se ovim načelom 2006. godine, proistekla je ideja da jedinstveni pasulj, prepoznatljivog imena, treba iskoristiti i time, na jednom mestu, okupiti ljubitelje naše nacionalne kuhinje i vrsne kulinare iz cele Srbije.\nKulturi centar i opština Veliko Gradište, u okviru letnjih dešavanja, u Gradskom parku na obali Dunava, domaćini su najukusnije manifestacije Pasuljijade ,,Gradištanac,,.\nOno što je impozantno za jednu ovakvu manifestaciju je trend povećanog interesovanja što potrđuje podatak da se od početka do danas ekipno nadmetalo preko 500 kulinara-takmičara.\nNajinteresantniji i najzanimljiviji segment manifestacije je tradicionalno učešće Vojske Republike Srbije – garnizon Požarevac. Vojnici pripremaju čuveni Vojnički pasulj koji posetioci pasuljijade imaju priliku da degustiraju besplatno.\nPosebnost samom događaju daju promocije autentičnih srpskih brendova, stari zanati, rukotvorine i proizvodi koji se izlažu na štandovima u Gradskom parku.\nOdluku o najboljem kulinaru i specijalitetu od pasulja donosi stručni žiri, sastavljen od eminentnih ugostitelja. Pored glavnih nagrada, dodeljuju se i specijalne nagrade za najoriginalniji naziv, najuređeniju kuhinju i najveseliju ekipu.\nNajbitniji i finalni deo manifestacije je kulturno- umetnički program u kome se, tradicionalno, predstavlja Ansambl narodnih igara i pesama,,Vlastimir Pavlović Carevac,,, a nastupaju i eminentni muzičari i pevači.\nKonačan utisak, nakon svake održane ,,Pasuljijade,, je da poraženih nema, jer su cilj i želja organizatora da svi odu zadovoljni i bogatiji za jedno novo iskustvo.\n← Carevčevi dani\nPonovo radi dečije pozorište →


Zvaničnici Brisela: Nije trenutak za ublažavanje mera – Naši u svetu\nZvaničnici Brisela: Nije trenutak za ublažavanje mera\nObjavljeno 20/08/21 u 16:30\nNije trenutak da briselski region ublaži epidemiološke mere protiv Kovid-19, rekao je gradonačelnik jedne od 19 briselskih opština Rudi Vervort. Vervort će svoj stav o tome izneti na sastanku Konsultativnog komiteta koji će se održati danas popodne, piše Brisels tajms.\n“Uklanjanje ograničenja u regionu Brisela nije na dnevnom redu s obzirom na zdravstvenu situaciju. Ja ću se zalagati da mere ostanu na snazi prema trenutnoj ministarskoj uredbi. Brisel bi trebalo da pritisne dugme za pauzu jedno mesec dana, a zatim možemo ponovo da procenimo situaciju”, rekao je danas Vervort za radio Bel-RTL.\nNa sastanku se očekuje da će flamanski i valonski region napredovati u ukidanju mnogih ograničenja koja su postavljena u okviru “letnjeg plana” protiv Kovid-19, dok Brisel zaostaje u nekim ključnim pokazateljima stanja epidemije.\nFrancuska: Požar planinskoj oblasti fiksiran, ne i lokalizovan, nadležni pozivaju na oprez\nHolandski premijer priznao: Mere su prerano ukinute, ispostavilo se da u praksi nije…\nHolandija ukinula obavezu nošenja maski u zatvorenom, kafići počinju da rade kao pre…\nKako u praksi izgleda popuštanje mera u Austriji i otvaranje restorana, pozorišta,…


RTS :: Za kuću koja nema šljivu, govorilo se da nema ni domaćina ni gostiju – grane otežale od roda podno Rudnika\nEkonomija Za kuću koja nema šljivu, govorilo se da nema ni domaćina ni gostiju – grane otežale od roda podno Rudnika\nčetvrtak, 05. avg 2021, 19:00 -> 19:40\nŠljiva je i dalje najzastupljenija voćna vrsta u Srbiji i gaji se na oko 73.000 hektara. Oko 70 odsto ukupne proizvodnje je u zapadnoj Srbiji i Šumadiji. U okolini Kragujevca, u varošici Stragari, pored tradicionalnih sorti, podižu se novi zasadi sa sortama koje tržište traži. U čast tog voća, obnovljena je privredno-turistička manifestacija "Šumadijski dani šljive", koja okuplja voćare i prerađivače iz tog kraja.\n"Prva klasa ove čačanske rane sorte je bila 60 dinara, za rakiju je bila 20 dinara. Čačanska lepotica je imala cenu od 50 dinara, a za industriju je bila 35", kaže Velja Marković iz Masloševa kod Kragujevca.\n"Ja sam već ostao na selu i planiram proširenje svojih kultura: šljive, jabuke ili višnje. Nešto smo starijih zasada zamenili mlađim, uradili smo hladnjaču", kaže Momčilo Vujić iz Kotraže kod Kragujevca.\n"Vrlo rado prerađujemo sve od šljive. I sušimo ih i pravimo kompot, ostavljamo šljive za kompot deci. Ništa zdravije nema", kaže Milanka Glišić iz Stragara.\n"Baš je lepo. Ja volim da se čuje, da se vidi i u svetu. Tu ima i stranaca, ima svega, da dođu da vide, da se vrate u selo", rekla je Stanka Lukić iz Stragara.


Smena turista poslednjeg vikenda u julu, kolaps u najavi: Širom Srbije haos na putevima - OGLASNA TABLA - INFO\nSmena turista poslednjeg vikenda u julu, kolaps u najavi: Širom Srbije haos na putevima\n28 јула, 2018 0289\nPoslednji vikend u julu donosi pojačan saobraćaj sa još jednom velikom smenom turista, a zbog očekivanog jačeg priliva vozila vozačima se savetuje da koriste manje frekventne granične prelaze,saopštio je danas Auto-moto savez Srbije.\nNa graničnom prelazu ka Crnoj Gori, čeka se oko sat vremena. Međutim, ono što dodatno usporava saobraćaj jeste rekonstrukcija puta na deonici od Čačka do Požege, gde se saobraćaj odvija naizenično jednom trakom uz svetlosnu signalizaciju.\nKako bi se izbegla višesatna zadržavanja na prelazu Horgoš preporučuje se da se za ulazak u Srbiju koristi prelaz Bački breg koji je zapadnije od Kebije i Horgoša, otvoren je 24 sata, a put do njega vodi preko Sombora i Bezdana ka madjarskom gradu Baji. Na njemu se retko čeka duže od 30 minuta, dok su na Kelebiji zadržavanja oko 90 min.\nNa prelazu Gradina sa Bugarskom kao i Preševo sa Makedonijom zadržavanja su promenljiva do sat vremena sa tendencijom porasta.\nKurir/GZS/Foto: Glas zapadne Srbije\nSmotra narodnog stvaralaštva večeras na Kraljevom trgu\nOvako se pravilno kuva omiljena letnja grickalica


SzS: Građani nikada nisu bili upoznati sa planom za Kosovo, pa ga nisu ni odbili - Infobrif\nObjavljeno 23.02.2020. u 18:20 poslednja izmena 23.02.2020. u 18:09\nSavez za Srbiju (SzS) je saopštio da je predsednik Aleksandar Vučić svojom izjavom da će Srbiji biti ponuđeno rešenje za Kosovo „koje neće smeti da prihvati, ali će joj biti teško da odbije“ potvrdio neuspeh svoje kosovske politike.\nSzS podseća da je Vučić u izjavi za Prvu rekao da je narod odbio njegov plan za Kosovo, pa ćemo sada dobiti lošije rešenje. Dodaju da Vučić nije predložio nikakav plan i da se nikada nije organizovala ni jedna rasprava o bilo kakvom planu.\n„Ni u Skupštini Republike Srbije, ni u javnosti. Ovaj pokušaj da se sakrije iza ‘naroda’je još jedan kukavičluk uzurpatora Vučića…Građani Srbije nikada nisu pitani niti su ikada bili upoznati sa planom za Kosovo i Metohiju. Aleksandar Vučić je sam pregovarao, sam je odgovoran za rezultat“, navodi se u saopštenju SzS.\nAleksandar VučićKosovosavez za srbiju


Objavljeni konkursi za podršku zapošljavanju - KruševacGrad\nGrad Kruševac i Nacionalna služba za zapošljavanje objavili su javne pozive za mere podrške zapošljavanju, koje zajednički sprovode. Poslodavci, odnosno nezaposleni, mogu da konkurišu za neku od pet mera aktivne politike zapošljavanja, za koje je ukupno obezbeđeno 33,3 miliona dinara. Zahtevi se podnose najkasnije do 30. septembra, osim za subvencije za samozapošljavanje za koje se zahtevi podnose do 21. avgusta\nJavni pozivi su raspisani za korišćenje sredstava u okviru programa: samozapošljavanje, otvaranje novih radnih mesta (subvencija za zapošljavanje nezaposlenih lica iz kategorije teže zapošljivih), stručna praksa, pripravništvo za mlade sa visokim obrazovanjem te za program sticanje praktičnih znanja.\nZa sprovođenje tih programa Grad Kruševac je opredelio 17 miliona dinara, a Nacionalna služba za zapošljavanje 16,3 miliona dinara.\nSubvencija za samozapošljavanje namenjena je nezaposlenima koji su na evidenciji Nacionalne službe i imaju završenu obuku za razvoj preduzetništva. Dodeljuje se jednokratno, iznos je 250.000 dinara, odnosno 270.000 dinara za nezaposlene osobe sa invaliditetom, a dobija se radi osnivanja preduzetničke radnje ili privrednog društva. Korisnik subvencije je obavezan da registrovanu delatnost obavlja te da po tom osnovu izmiruje doprinose za obavezno socijalno osiguranje najmanje 12 meseci.. Za subvencije za samozapošljavanje je opredeljeno ukupno 17 miliona dinara.\nZa subvencije za zapošljavanje nezaposlenih iz kategorije teže zapošljivih (takozvani program otvaranja novih radnih mesta) predviđeno je oko 5, 9 miliona dinara. Reč je jednokratnoj subvenciji za poslodavce iz privatnog sektora koji zaposle lica koja pripadaju kategorijama: mladih do 30 godina – bez srednjeg obrazovanja, mladih u domskom smeštaju, hraniteljskim porodicama i starateljskim porodicama, potom starijima od 50 godina, pripadnicima romske populacije, osobama sa invaliditetom, radno sposobnim korisnicima novčane socijalne pomoći, nezaposlenima koji se nalaze na evidenciji nezaposlenih duže od 12 meseci te žrtvama porodičnog nasilja. Poslodavac je obavezan da za lica za koja je dobio subvenciju zasnuje radni odnos na nedoređeno vreme te da ih zadrži minimum godinu dana.\nPoslodavac dobija 200.000 dinara po licu, odnosno 240.000 dinara za osobe sa invaliditetom, radno sposobne korisnike novčane socijalne pomoći, mlade u domskom smeštaju, hraniteljskim porodicama i starateljskim porodicama i žrtve porodičnog nasilja.\nProgram stručne prakse podrazumeva stručno osposobljavanje za samostalan rad u struci za koju je stečeno obrazovanje, radi obavljanja pripravničkog staža, odnosno sticanja uslova za polaganje stručnog ispita, kada je to zakonom ili pravilnikom predviđeno.\nOvaj program se sprovodi bez zasnivanja radnog odnosa, a traje od šest do 12 meseci u zavisnosti od stepena obrazovanja. Angažovana lica na ime novčane pomoći i troškova prevoza dobijaju od 20.000 dinara do 25.000 dinara, u zavisnosti od nivoa obrazovanja. Za njega je predviđeno ukupno četiri miliona dinara.\nIsti iznos je opredeljen za program sticanja praktičnih znanja kroz obavljanje konkretnih poslova. Na tu podršku mogu da računaju poslodavci iz privatnog sektora koji mogu da zaposle lica bez završene srednje škole uključujući i lica koja su završila funkcionalno osnovno obrazovanje odraslih, lica sa srednjim obrazovanjem, koja su na evidenciji NSZ duže od 12 meseci, bez obzira na vrstu kvalifikacije i radno iskustvo, a koja nemaju adekvatna i primenljiva znanja, veštine i kompetencije za obavljanje konkretnih poslova.\nMera pripravništva za mlade sa visokim obrazovanjem, za koju je izdvojeno skoro dva miliona dinara, podrazumeva stručno osposobljavanje nezaposlenih za samostalan rad u struci za koju je stečeno visoko obrazovanje, radi obavljanja pripravničkog staža, odnosno sticanja uslova za polaganje stručnog ispita, kada je to zakonom, odnosno pravilnikom, predviđeno kao poseban uslov za rad na određenim poslovima.\nTaj program podrazumeva zasnivanje radnog odnosa na devet, odnosno 12 meseci, u zavisnosti od nivoa kvalifikacija, a poslodavcu se u tom periodu refundiraju troškovi za neto minimalnu zaradu uvećanu za 20 odsto te za pripadajući porez i doprinose za obavezno socijalno osiguranje.\nU Kruševcu je na evidenciji nezaposlenih na kraju juna ove godine bilo 9.850 lica, dok ih je pre godinu dana bilo 10.947.\n17.12.2021 0 314\n19.11.2021 0 454\n22. januara 2022., 07:02


Vesti online / Vesti / Srbija / EU ćuti na odavanje počasti zločincu\nEU ćuti na odavanje počasti zločincu\nNi nedelju dana nakon što su poslanici parlamenta u Prištini minutom ćutanja odali počast Hajredinu Baljaju, haškom osuđeniku, nisu se oglasili ni Evropska unija, ni predstavnici međunarodne zajednice na Kosovu.\n"Vesti" su u petak kontaktirale Evropsku komisiju sa pitanjima kakvu poruku šalje veličanje haškog osuđnika u parlamentu, a naročito uoči početka rada Specijalnog suda za ratne zločine na Kosovu. Ni od njih, ni od kancelarije EU u Prištini, odgovor nismo dobili.\nU pitanju je nastavak politike duplih standarda, kaže za "Vesti" Nenad Maksimović, izvršni direktor Centra za mir i toleranciju iz Gračanice.\n- Što nije bilo dozvoljeno Srbima, to je bilo dozvoljeno Albancima. Od toga da se našim pritvorenicima tokom istražnog postupka dopušta da se bave politikom, kao što je bio slučaj sa Ramušom Haradinajem, do ove popustljivosti prema kosovskoj skupštini koja odaje poštu ratnom zločincu. To nimalo ne čudi, imajući u vidu politički ulog koji je dobar deo međunarodne zajednice, zapravo zemalja Zapada, investirao u projekat "nezavisno Kosovo", pa se svaki nedemokratski čin kosovskih institucija maskira u ciju očuvanja imidža Kosova kao jednog finog, demokratskog i otvorenog društva - kaže Maksimović.\nMilovan Drecun, predsednik Odbora za Kosovo i Metohiju Skupštine Srbije, kaže za "Vesti" da je odavanje počasti Baljaju na najgori mogućni način ponižava sve žrtve, srpski narod i njegove predstavnike u Parlamentu u Prištini. Kada je reč o ćutanju međunarodne zajednice Drecun podseća da dok "s jedne strane imate osudu svega što se dešava u Srbiji, s druge strane se godinama tolerišu, čak i podržavaju zločini iz albanskim redova na Kosmetu".\n- Oni su ti koji su i Hašimu Tačiju, Ramušu Haradinaju, Fatmiru Ljimaju i Kadriju Veseljiju, notornim zločincima dozvolili da budu vodeći političari na KiM. To pokazuje pokazuje nespremnost da prihvati sva odgovornost što je Kosovo postao crna rupa EU i za dosadašnje nekažnjavnje zočina iz redova terorističke OVK. Skandalozno je ponašanje EU i SAD, loša poruka porodicama žrtava i ohrabrenje zločincima - zaključuje Drecun.\nHajredin Baljaj je jedini pripadnik OVK koga je Haški sud osudio za ratne zločine. Osuđen je 2005. na 13 godina zatvora zbog mučenja, okrutnog postupanja i ubistva civila u logoru Lapušnik 1998. i 1999. Presudom je utvrđeno je da je Baljaj lično učestvovao u mučenju jednog i ubistvu devetorice zatvorenika. To je bila prva presuda koju je za ratne zločine na Kosovu, a istom optužnicom bili su obuhvaćeni bivši regionalni zapovednik OVK Fatmir Ljimaj i njemu podređeni Isak Musliju, ali su oni oslobođeni krivice. U logoru Lapušnik, od maja do jula 1998. ubijeno 23 civila i Srba i Albanaca.\n- Zato je ovakvo odavanje opšte poniženje za sve Baljajeve žrtve i njihove porodice, kao i za demokratiju na Kosovu jer apsulotno necivilizovano veličati osuđenog ratnog zločinca. Razumem nacionalno-romantčarski duh kosovskih Albanaca i veličanje svih tekovina OVK, očuvanje svetosti cilja i pojedinaca koji su učestvovali u oružanom konfliktu protiv vojnih i policijskih snaga, ali nikako ne mogu razumem nikakvu vrstu solidarnosti sa osuđenim ratnim zločincima. A osim predstavnika međunarodne zajednice, nemi su ostali i svi kosovski Albanci koji se zalažu za ljudska prava, demokratiju i dobre međuetničke i međunacionalne odnose. Nije bilo reakcije ni Evropskog centra za pitanja manjina, ni kosovskog Fonda za humanitarno pravo, ni Inicijative mladih za ljudska prava i svih drugih organizacija koje se navodno zalažu za pomirenje - zaključuje Maksimović.\nBaljaj je inače bio i funkcioner Nisme, koju je predvodio Fatmir Ljimaj.\nSRBIJA VIDEO: Lista Srpska odala počast palim borcima OVK


RTS :: Zvezda se sprema za Asvel i tešku nedelju\nKošarka Zvezda se sprema za Asvel i tešku nedelju\nsreda, 13. nov 2019, 14:57 -> 15:42\nZvezda se sprema za Asvel i tešku nedelju\nKošarkaši Crvene zvezde u petak u Areni dočekuju ekipu francuskog šampiona Asvela u meču osmog kola Evrolige. Iako će prvi put ove sezone biti favoriti na svom terenu, trener i igrači beogradskog tima su prilično oprezni. Lazić poruluje da je ekipa u usponu forme, dok Beron akcenat stavlja na tešku nedelju koja je pred timom.\nTrener srpskog i regionalnog šampiona Andrija Gavrilović poručuje uoči tog duela da je to prilika da tim vidi gde je u ovom trenutku.\n"Asvel odlično gura, bez poraza je u francuskoj ligi. Protekla nedelja je bila prilika da malo jače treniramo i podižemo formu i da se spremimo za bliska iskljušenja koja nas očekuju. Protiv Igokee se malo nazire taj pomak u formi. Biće ispit protiv Asvela, fizički vrlo moćne ekipe. Biće zanimljiv ispit da vidimo gde smo u ovom trenutku", rekao je Gavrilović na konferenciji za medije.\nOn je istakao da je period bez gostovanja bio prilika da se tim oporavi da pojača inntenzitet rada, što će se, nada se videti na terenu. Uz to, i povrede prave pometnju u ekipi.\n"Pod znakom pitanja je Perperoglu, ima povredu kolena, koja mu nekad donosi smetnje u smislu oticanja i bola. Derik Braun se uključio u rad ekipe, još nije u optimalnoj formi, ali radi na tome. Filip Čović počinje danas da radi sa ekipom, očekujemo da će moći da se priključi. Davidovac oseća povremeno bol u leđima, to stanje se prati, malo je izgzbio energije i pao u formi, pratimo to stanje iz dana u dan situaciju, potreban nam je kad se dobro oseća. Radi terapije, preventivne vežbe da to poboljša. Sa ekipom je, videćemo koliko će moći da pomogne".\nSlaganje kockica i zahtevnih sedam dana\nKapiten košarkaša Crvene zvezde Branko Lazić rekao je da meč protiv Asvela veoma važan zbog teškog rasporeda koji sleduje crveno-belima (dva vezana gostovanja Albi i Žalgirisu u tzv. duploj nedelji)\n"Jako bitna utakmica za nas pred početak teškog ciklusa, gde ćemo u sedam dana igrati četiri utakmice. Iskoristio bih priliku da pozovem navijače da nas podrže, da odigramo jedan dobar meč. ASVEL dobro igra u Evroligi, ostvarilo je četiri pobede i tri poraza, sve trijumfe na domaćem terenu. Znamo da igraju brzo, da su atleska ekipa i pokušaćemo da ih zaustavimo, da nametnemo naš ritam", rekao je Lazić na konferenciji za medije u hali "Aleksandar Nikolić".\nKapiten Zvezde ističe da ekipa vredno radi i podiže formu.\n"Nekoliko dana i nedelja trenirali dobro, spremali i u nekoj smo uzlaznoj fazi forme. Mislim da se i kockice slažu i očekujem da u narednom periodu pokažemo gde se nalazimo u ovom trenutku. Zaista dobro radimo i mislim da će ovo biti dobar ispit za nas i nadam se da ćemo ga položiti sa dobrom, odličnom ocenom", rekao je Lazić.\nNjegov saigrač i sve raspoloženiji za igru Bili Beron istakao je da Asvel dobra ekipa i pozvao navijače da podrže tim.\n"Oni su veoma dobra ekipa, snažna, izgledaju mnogo dobro u odbrani. Zato nam je potrebna podrška navijačima. Biće veliki izazov za nas, moramo da zadržimo momentum iz meča sa Igokeom. Čeka nas vrlo zahtevna teška nedelja, mnogo putovanja, ali radujemo se ovom izazovu. Verujem u naš red, spremni smo za nešto ovako. Svaka utakmica biće teška, nema lakih. Radimo svaki dan naporno i nadam se dobrom rezultatu u petak uveče pred napornu nedelju", rekao je Beron.\nMeč između košarkaša Crvene zvezde i Asvela igra se u petak od 19 sati u "Štark areni".


NARDOS: Neophodno raspisivanje konkursa za raspodjelu novca - Vijesti.me\nNARDOS: Neophodno raspisivanje konkursa za raspodjelu novca\nNARDOS je organizacija koja okuplja NVO iz čitave Crne Gore sa ciljem unapređenja njihovog rada i poboljšanja položaja Edit\notac, dijete (Foto: Shutterstock)\nMina 5. avgust 2014, 18:29 ažurirano 17. februar 2019, 20:57\nNacionalna asocijacija roditelja djece i omladine sa smetnjama u razvoju Crne Gore (NARDOS) apelovala je na nadležne institucije da je neophodno raspisivanje konkursa za raspodjelu sredstava nevladinim organizacijama (NVO), kako bi ta i slične organizacije opstale.\nNARDOS je organizacija koja okuplja NVO iz čitave Crne Gore sa ciljem unapređenja njihovog rada i poboljšanja položaja djece i omladine sa smetnjama u razvoju, kao i njihovih roditelja.\n„Naše NVO godinama intenzivno rade na njihovoj socijalizaciji i pružanju usluga, a teška materijalna situacija nas je dovela pred zatvaranje“, navodi se u saopštenju.\nPredstavnici organizacija su se, kako se navodi, dogovorili da od septembra krenu u širu akciju informisanja javnosti i prikupljanja novca, jer su mnoge NVO roditelja upravo zbog nedostatka novca pred gašenjem i prestankom pružanja socijalnih,zdravstvenih i vaspitno-obrazovnih usluga djeci i omladini sa smetnjama u razvoju.\n„Očekujemo da će Konkurs za raspodjelu dijela prihoda od igara na sreću biti otvoren, jer to je za nas važan izvor prihoda koji nam po Zakonu pripada. Nadamo se da će država prepoznati značaj naših problema i pomoći da ih prevaziđemo“, navodi se u saopštenju NARDOS-a.\nIz NARDOS-a su upozorili da je problem nedostatka materijalnih sredstava produbljen neblagovremenom raspodjelom sredstava od strane Komisije za raspodjelu dijela prihoda od igara na sreću za 2012 i 2013.godinu.\n„Upravni sud je poništio odluke Komisije za navedene godine i NVO mjesecima čekaju da Komisija donese nove odluke shodno presudama Upravnog suda i da im se novac isplati shodno potpisanim ugovorima“, podsjećaju iz te organizacije.\nProblem, kako se navodi u saopštenju, postaje još veći i zato što još uvijek nije raspisan konkurs za ovu godinu iako je trebao biti raspisan do kraja aprila tekuće godine.\nIz te organizacije su saopštili da je u toku donošenje pravilnika koji proističu iz Zakona o socijalnoj i dječijoj zaštiti.\n„Jedan od njih je i Pravilnik o medicinskim indikacijama za ostvarivanje prava iz domena socijalne i dječje zaštite koji bliže reguliše ostvarivanje prava na dodatak za njegu i pomoć,ličnu invalidninu,materijalno obezbjeđenje i naknadu zarade za rad sa polovinom punog radnog vremena“, navodi se u saopštenju.\nIz NARDOS-a su ocijenili da je ta oblast zakonski relativno dobro riješena u Crnoj Gori jer su Zakoni donijeti, ali je problem implementacija.\n„Oni se različito tumače i tako se komplikuje njihova primjena“, upozoravaju iz NARDOS-a.


Zukorlić: Funkcija bila dogovor, ali ne i uslov - Nova Borba\nZukorlić: Funkcija bila dogovor, ali ne i uslov\nMuamer Zukorlić, doskorašnji poglavar Islamske zajednice u Srbiji, a od skoro predsednik skupštinskog Odbora za obrazovanje, oštro je kritikovan zbog svoje nove funkcije.\nOn poručuje da ostavku neće dati, a da je nova funkcija bila dogovor, ali ne i uslov za mandatara Aleksandra Vučića.\n"Sada se nadam da imam partnera. Aleksandar Vučić je prema prvim signalima i dogovorima pokazao volju da bude partner. Ako bude dosledan u tome, sa druge strane će imati nekoga ko će biti dosledan partner i srpskoj vladi i srpskoj državi i srpskom narodu", poručio je Zukorlić.\nKaže da je sa zadovoljstvom prihvatio predlog da bude predsednik Odbora za nauku i obrazovanje i dodaje da je to bio deo dogovara sa parlamentarnom većinom, ali ne i uslov podrške.\n“Biti na čelu skupštinskog odbora ne predstavlja nikakvu vlast. Taj odbor je sada postao bitan, a do skoro niko nije ni znao ko je predsednik tog odbora, pa ni da on postoji“, rekao je Muamer Zukorlić gostujući na N1.\nKvalifikacije za funkciju predsednika odbora\nAkademik Dušan Teodorović smatra da izbor bivšeg muftije za predsednika Odbora nije dobar, jer je dogmatski obrazovan. Zukorlić ocenjuje da Teodorović ovakvim izjavama srozava ugled SANU, a da optužbe proizilaze iz površnog pristupa islamu, za koji kaže da nema konfliktnih tačaka sa naukom i znanjem uopštem. Napominje da pojam dogme ne postoji u islamu i da je to pojam vezan za hrišćanstvo.\n"Vaspitan sam za poimanje nauke po svim savremenim pristupima nauke, a to znači na vrednosti argumenta", ističe Zukorlić\nUpitao je i zašto akademik Teodorović nije podigao glasa kada je Bogoslovski fakultet postao član Beogradskog univerziteta. To znači da ne postoje stereotipne granice o veri, obrazovanju i nauci.\n"Aktivni vladika je vodio glavno regulatorno telo za medije, koji je u svojoj odori vršio tu dužnosti i odlučivao kome će dati dozvolu, a kome ne. I to u toj sekularnoj državi nije bio problem. Ovo nije presedan", podseća Zukorlić.\nDodaje da se obrazovanjem do sada bavio na više nivoa i da je bio posvećen visokoškolskom obrazovanju kao osnivač Internacionalnog univerziteta u Novom Pazaru, ali i jedne srednje škole - medrese i 13 vrtića.\n"Drugo, ja sam kroz islamsku zajednicu iz moje pozicije skoro 75 odsto vremena poslednjih 25 godina posvetio nauci i obrazovanju. Postoji dobro utemeljenje za solidan doprinos", odgovara Zukorlić na kritike.\nNa optužbe da nije dovoljno kavalifikovan za poziciju na koju je izabran i da se tek upoznaje sa poslom odgovara: "Svako se tek upoznaje. Ko dođe prvi put na neku poziciju i kaže da sve zna taj je diletant".\n"DS opstruisao Internacionalni univerzitet"\n"Osnivanje Univerziteta u Novom Pazaru je bila ideja da se ponudi moderni univerzitet za 21. vek. Problem u reformi obrazovanja su ljudi sa retrogradnim stavovima, edukovani u prošlom sistemu obrazovanja, a upravo su oni nosili reformu. To moraju da rade ljudi koji nemaju virus prošlosti", napominje Zukorlić.\n"Upravni sud oborio je sve odluke akreditacionog tela, ali pošto su ta tela samostalna, stručna, tu postoje zloupotrebe. Ti ljudi drže nauku i obrazovanje kao taoce. Zbog političkih naloga prethodne vlasti, ali i zbog oligarhijskih uskih ličnih interesa, sada su u poziciji da moraju da odgovore kako je moguće da podnesete zahtev za akreditaciju i da je čekate godinu i po", rekao je osnivač te visokoškolske ustanove.\nO ukidanju verske nastave i fetvi protiv veronauke\n"Zalažem se da se slava jednog naroda ne nameće muslimanskoj i bošnjačkoj deci. Nemam ambiciju da se mešam u percepciju i nazore SPC i školstva. Svestan sam stvarnih mogućnosti i moja dva poslanika i u duhu toga ću se ponašati. Ja se i sada neću nikada saglasiti da se deci jedne nacije, kulture i vere nameću učenja druge kulture, nacije i vere", istakao je Zukorlić.\nZa proglašenje fetve da muslimanska deca ne uče veronauku u školama, Zukorlić kaže da je bila reakcija na nepravdu koja je učinjena Islamskoj zajednici u Srbiji.\n"Sa SPC sam bio jedan od pobornika za uvođenje veronauke u škole. Kada se sve to instaliralo krenule su zloupotrebe i bilo je neprihvatljivo da muslimani imaju veronauku, nego je neko drugi trebalo to da drži. Izbačeno je 90 i nešto veroučitelja. Islamska zajednica je kazala vernicima šta se dešava i da je veronauka izašla iz svog korita. To je bila pobuna protiv zloupotreba vlasti protiv jedne grupacije", objasnio je Muamer Zukorlić.


Državni parlamentarci informisani o trenutnoj situaciji i planovima za upravljanje migracijama\nMinistar sigurnosti Bosne i Hercegovine i predsjedavajući Operativnog štaba za pitanje migracija u BiH Dragan Mektić primio je danas delegaciju zastupnika Parlamentarne skupštine BiH, okupljenu oko Kluba za evropske integracije i sigurnosna pitanja PSBiH u kojoj su bili Jasmin Emrić, Edita Đapo, Aida Baručija, Mirjana Marinković-Lepić i Dženan Đonlagić.\nCilj posjete je bio da se zastupnici informišu o trenutnoj situaciji u oblasti migracija, upravljanju i izazovima sa kojima se suočavaju nadležne institucije za pitanje migracija te aktivnosti koje su planirane u narednom periodu.\nMinistar Mektić je istakao ključne probleme, prvenstveno što na nivou Evropske unije ne postoji zajedničko rješenje, naglasivši da migranti prolaze preko zemalja članica EU, odnosno Grčke i Bugarske. Pri tome se nepoštuju propisani sporazumi o readmisiji, odnosno mogućnosti vraćanja ilegalnih migranata u zemlje kroz koje su prošli.\nTakođer, istakao je nekorektno ponašanje susjednih zemalja, koje migrante propuštaju preko svoje teritorije ili ih čak ilegalno vraćaju u BiH. Naglasio je da je za upravljanje migrantskom situacijom ključno jačanje zaštite istočne granice te je i od parlamentaraca zatražio podršku za popunjavanje nedostajućeg broja policajaca i službenika u Graničnoj policiji i Službi za poslove sa strancima BiH.\nSituacija sa migrantima najviše se odražava na Unsko-sanski kanton, te su članovi delegacije PSBiH prenijeli prijedloge i utiske koje su stekli nakon nedavne posjete privremenim prihvatnim centrima u ovom kantonu. Zaključeno je da je izmještanje centara iz naseljenih mjesta neophodno te je ministar Mektić najavio da će odmah nakon što se steknu uslovi na terenu početi izmještanje migranata iz Bire i Mirala na novu lokaciju. Ocijenjeno je da će se time znatno olakšati upravljanje i kontrola migranata ali i poboljšati život građana u ovom kantonu.


Imovina penziijskog fonda Dunav dostigla deset milijardi dinara - Penzin\nPočetna Magazin Godine Ekonomija Imovina penziijskog fonda Dunav dostigla deset milijardi dinara\nStruktura članstva Dunav dobrovoljnog penzijskog fonda\n– Smatramo da je, s obzirom na ekonomske prilike u zemlji, izuzetan uspeh dostići deset milijardi dinara imovine. Uprkos krizi i merama štednje, za poslednje tri godine imovina „Dunav DPF-a“ se udvostručila, a prosečna stopa prinosa u prethodnih pet godina iznosila je 11,11 procenata. Naročito nas raduje podatak da je došlo do rasta učešća ličnih uplata, što govori da građani Srbije imaju sve više poverenja u ovaj vid štednje i da smo dobar partner u kreiranju njihove budućnosti – kaže Zoran Milivojević, izvršni direktor „Dunav društva za upravljanje dobrovoljnim penzijskim fondom“ (DUDPF).\n– Investiciona politika “Dunav DPF-a” u 2014. godini bila je usmerena na kupovinu dinarskih državnih instrumenata. Globalna politika jeftinog novca i agresivno spuštanje kamatnih stopa u zemljama EU zone opredelilo je Fond da poveća udeo dugoročnih pozicija. Osnovni cilj izmene terminske strukture portfolia bio je da se sačuvaju performanse Fonda ostvarene u prethodnim godinama, ali i da se iskoriste jednokratni prinosni efekti u slučaju očekivanog spuštanja dinarske krive prinosa – kaže Ivan Batinica, portfolio menadžer i predsednik Investicionog odbora i dodaje:\n– Valutna politika nije se značajno menjala tokom 2014. godine. Izražen prinosni gep između dinarskih i valutnih kamatnih instrumenata opredelio je Fond da ne povećava agregatnu valutnu izloženost, pošto devizni prinosi uvećani za projektovane kursne razlike nisu mogli da kompenzuju dinarske prinose na dugoročnim pozicijama koje su Fondu bile u fokusu.\nKao dugogodišnji donator Prihvatilišta za odrasla i stara lica, Društvo je i ove godine pomoglo ovu instituciju obezbedivši joj donaciju u vrednosti od 200.000 dinara, čime su rešeni problemi sa pripremom obroka i higijenom.\n„Dunav DUDPF“ nastavlja da pomaže zajednici u kojoj posluje, a društveno odgovornim aktivnostima podržava ugrožene grupe stanovništva. Ujedno, poziva sve koji su u prilici da pomognu ovu instituciju.\nTags:dobrovoljni penzijski fondDunav dobrovoljni penzijski fondIvan BatinicaPrihvatilište za odrasla i stara lica Kumodraškaprivatne penzijeZoran Milivojević


"Ekonomija razmene" sve popularnija\nTaksisti u Los Andjelesu štrajkuju u znak protesta protiv dozvole za poslovanje gradskih vlasti kompanijama poput "Ubera" i "Lifta" (Lyft)\nAmerikanci sve češće dele svoj radni prostor, svoja kola, čak i svoje kuće. Taj novi fenomen nazvan “ekonomija razmene” (sharing economy), počeo je da menja način poslovanja, ali privlači i pažnu vladinih regulatornih agencija.\nU San Francisku se mogu iznajmiti bickli, ili kola, ili prevoz od kompanija kao što su Uber ili Lift (Lyft), koje posluju po principu “ekonomije razmene”. Vlasnici automobila firme Lift, koji se mogu prepoznati po dekorativnim brkovima, naplaćuju usluge prevoza putem pametnih telefona. Emili Kastor, direktor za odnose sa javnošću firme Lift, kaže da se ovaj prevozni servis proširio u 60 američkih gradova:\n“Reč je o klasičnom primeru roditeljskog saveta deci da to ne čine, zar ne? Od malena nam govore - ne ulazite u kola nepoznate osobe. Međutim, to je upravo ono što tražimo od mušterija.”\nBrojni mladi profesionalci oslanjaju se na takve usluge, uključujući Sema Mersera, studenta na Unverzitetu Stanford.\n“Tako štedim novac i vreme. Račun mogu da podelim sa drugarima,” kaže Merser.\nPokret “ekonomije razmene” više ceni lakoću dobijanja usluge od privatne svojine, kaže Suzan Šahin, stručnjak za sektor prevoza na Univerzitetu Kalifornije u Berkliju:\n“Menja se odnos prema vozilu u privatnom vlasništvu, ili vozilu na osnovu lizinga.”\nPreduzetnik Noa Kareš organizovao je veb sajta pod nazivom Fistli (Feastly), što asocira na reč “gozba”, preko koje povezuje gurmane sa kuvarima amaterima, koji dodatno zaradjuju pripremanjem hrane za privatne zabave u svojim kućama:\n“Filipinska hrana sa malog ostrva, koja se teško može naći u Americi, mogla bi da se poredi sa hranom pronadjenom na izletu, u prirodi. “\nVlasnici firmi i preduzetnici koriste zajednički poslovni prostor u ovoj zgradi, u kojoj se nalazi redakcija lista “San Francisko kronikl”. I biciklisti dele ostavu za bicikle ili iznajmljuju bicikle od firme “Bikelink.org”. Stiven Grover je osnivač tog onlajn servisa:\n“Pružamu uslugu povremenim kao i redovnim mušterijama, bez članarine. Nema naplate tokom zimskog perioda ako tada ne koristite bicikl.”\nU San Francisku je nedavno održan susret više stotina zagovornika “ekonomije razmene” i investitora, da bi razgovarali o novim prilikama, ali i problemima. Natali Forest iz onlajn grupe “Peers.org” ističe da je taj pokret nastao zahvaljujući mrežama na internetu:\n“Ne radi se samo o neprofitnim organizacijama ili biznisima. Reč je u stvari o pokretu koji se zalaže za promenu čitavog ekonomskog sistema.”\nNova ekonomija bila bi zasnovana na rejtingu korisnika, koji bi ocenjivali vrednost usluga na internetu.\nMeđutim, nisu svi zadovoljni. Hotelijeri kažu da servisi kao što je Er-bi-en-bi (Airbnb) dovode do stvaranja neregulisanih hotela. Servise za prevoz preko interneta optužuju da su neregulisane taksi službe. Za sada lokalne vlasti u Americi, kao i širom sveta, rešavaju ta pitanja pojedinačno - od slučaja do slučaja.


Lokalne vlasti: Budućnost Zaporoške oblasti samo u sastavu Rusije - 25.05.2022, Sputnik Srbija\nPovratak Zaporoške oblasti pod kontrolu Ukrajine je isključen, isto kao i pregovori sa kijevskim režimom, budućnost oblasti može biti samo u sastavu Rusije... 25.05.2022, Sputnik Srbija\nRogov ističe da Kijev ne donosi samostalno odluke već je upravljanje prepušteno britanskim pokroviteljima.Kako je napomenuo, Zaporoška oblast će nakon potpunog oslobođenja od ukrajinskih nacionalista zauzeti kurs ka prisajedinjenju Rusiji kao njenom pravom subjektu.Prema njegovim rečima, put integracije i ponovnog ujedinjenja regiona sa Rusijom biće određen nakon oslobođenja regionalnog centra – grada Zaporožja.„Danas je dve trećine regiona već oslobođeno od ukrajinskih nacionalista i pod kontrolom je ruske vojske. Ali za sada je, nažalost, regionalni centar, odnosno grad Zaporožje, pod spoljnom kontrolom režima Vladimira Zelenskog. Uvereni smo da će grad biti oslobođen. Ukrajinski nacionalisti takođe shvataju da neće moći da zadrže Zaporožje, stoga već povlače imovinu iz grada i izvode svoje porodice. Sve ide ka tome da će grad biti oslobođen“, naglasio je on.U isto vreme, dodao je da je u oslobođenom delu Zaporoške oblasti uvedena bivalutna zona, odnosno da može da se plaća i u grivnama, i u rubljama.Region je vratio u upotrebu i grb iz vremena Ruskog carstva, na registracijama automobila preko ukrajinske zastave postavljaju se nalepnice sa grbom Zaporožja iz 1811. godine.\nrusija, kriza u ukrajini, specijalna operacija\n07:57 25.05.2022 (Osveženo: 13:21 25.05.2022)\n© Sputnik / Nikolaй KozlovskiйZaporožje\n© Sputnik / Nikolaй Kozlovskiй\nPovratak Zaporoške oblasti pod kontrolu Ukrajine je isključen, isto kao i pregovori sa kijevskim režimom, budućnost oblasti može biti samo u sastavu Rusije, izjavio je član glavnog Saveta vojno-civilne administracije regiona Vladimir Rogov.\n„Zaporoška oblast je istorijski ruska teritorija. Povratak regiona pod kontrolu kijevskog režima je isključeno, ma šta oni izjavljivali, kao i pregovori“, rekao je on za Sputnjik.\nKako je napomenuo, Zaporoška oblast će nakon potpunog oslobođenja od ukrajinskih nacionalista zauzeti kurs ka prisajedinjenju Rusiji kao njenom pravom subjektu.\n„Budućnost Zaporoške oblasti može biti samo jedna – u sastavu Rusije. Nisu nam potrebne sive zone, nije potrebna Zaporoška Narodna Republika. Želimo da budemo deo Ruske Federacije, kao što smo oduvek i bili stotinama godina. Uvek smo bili napredni deo Ruskog carstva. Stanovništvo te oblasti je potpuno rusko po mentalitetu, tako da će biti potrebno nekoliko meseci da se potpuno prilagode. Sve više ljudi se aktivno zalaže za zbližavanje sa Rusijom“, objasnio je Rogov.\nPrema njegovim rečima, put integracije i ponovnog ujedinjenja regiona sa Rusijom biće određen nakon oslobođenja regionalnog centra – grada Zaporožja.\n„Danas je dve trećine regiona već oslobođeno od ukrajinskih nacionalista i pod kontrolom je ruske vojske. Ali za sada je, nažalost, regionalni centar, odnosno grad Zaporožje, pod spoljnom kontrolom režima Vladimira Zelenskog. Uvereni smo da će grad biti oslobođen. Ukrajinski nacionalisti takođe shvataju da neće moći da zadrže Zaporožje, stoga već povlače imovinu iz grada i izvode svoje porodice. Sve ide ka tome da će grad biti oslobođen“, naglasio je on.\nU isto vreme, dodao je da je u oslobođenom delu Zaporoške oblasti uvedena bivalutna zona, odnosno da može da se plaća i u grivnama, i u rubljama.\n„Dolazak rublje je značajno oživeo ekonomiju regiona“, napomenuo je član glavnog Saveta vojno-civilne administracije regiona.\nEkskluzivne fotografije: Nuklearna elektrana u Zaporožju pod kontrolom ruske vojske\n9 Mart, 14:27


Kako smo u sezoni bikinija i lepršave odeće koja više otkriva nego što skriva, sigurno da želimo da se rešimo možda par kilograma viška, i da se zategnemo. Još uvek nije kasno. Vreme je da korigujete ishranu i bacite se na vežbanje, a rezultati će garantovano doći. Ukoliko vas muče naslage na stomaku i sanjarite o savršenoj liniji i izvajanim trbušnim mišićima preporučujemo vam da redovno radite ove tri vežbe! Rezervisane su za vas u boljoj formi, jer spadaju u nešto zahtevnije i napornije vežbe, ali zato donose razultate!\nPogledajte tekst koji sledi i saznajte koje su to ultimativne vežbe za ravan stomak!


Naslovna Fudbal Kimih zbog odbijanja vakcine protiv COVID 19 u ozbiljnom problemu: Ne može...\nKimih zbog odbijanja vakcine protiv COVID 19 u ozbiljnom problemu: Ne može da trenira sa Bajernom\nDžošua Kimih, jedan od defanzivnih bedema Bajern Minhena, mogao bi ozbiljno da ispašta zbog toga što odbija vakcinu protiv koronavirusa.\nNjemački fudbaler se nije priključio ekipi nakon pauze zbog obaveza nacionalnih timova, a u klub su samo kratko izjavili da je odsutan “zbog ličnih razloga”.\nZbog novih COVID 19 pravila u Njemačkoj, Kimih ne može da boravi u treningu kampu i klupskim prostorijama, zato što nije vakcinisan.\nNjemačka Vlada je donijela odluku da nevakcinisane osobe ne mogu da ulaze u hotele i restorane, a to znači da fudbaler ne može da obavlja dnevne obaveze u klubu, koji podrazumijevaju i zajedničke obroke, kao i boravak u prostorijama za odmor u okviru kampa, te hotelima uoči mečeva i na gostovanjima.\nOn je više puta ponovio da neće da se vakciniše, kao i da je to “njegovo pravo”.\nPrethodni tekstVan Gal proslavio u kolicima odlazak u Katar: Poslije 2:2 sa Crnom Gorom postojao je strah\nSljedeći tekstStejpls centar mijenja ime: Ugovor sa singapurskom firmom vrijedan 700 miliona dolara\nKosta 17/11/21 17:32 At Srijeda, 17 Novembra 2021, 17:32\nSvi oni jednom moraju da popuste sto se tice ovoga. Pa bolje za njega prije nego kasnije…\nL.M. - 12/07/21 14:29 25\nUspješna uvertira Budućnosti pred finale Kupa, Zeta sezonu završila na sredini...


ZAKON O CENTRALNOM REGISTRU STANOVNIŠTVA: Registar je aktivan šest meseci i objedinjuje podatke iz 13 službenih evidencija. U ovom trenutku građanima je omogućeno da vide svoje podatke preko Portala elektronske uprave i da signaliziraju ukoliko neki od njih nije tačan\nPoslednjih šest meseci aktivan je Centralni registar stanovništva. Možda vam se čini da to sa vama nema dodirnih tačaka, ali nije tako. Taj registar omogućava brže i efikasnije obavljanje administrativnih poslova. Jedan je od četiri osnovna registra na kojima se zasniva razvoj savremene elektronske uprave. Svi lični podaci građana sada se nalaze na jednom mestu.\nSvakom građaninu, od Beograda do Babušnice, Centralni registar stanovništva život čini jednostavnijim. Objedinjuje podatke iz 13 službenih evidencija, pa se lakše prikupljaju dokumenta za, primera radi, odlazak u penziju ili upis u školu.\nNa istom mestu je provera validnosti ličnih podataka, poreskih obaveza, evidencija socijalnog osiguranja, podaci iz Ministarstva unutrašnjih poslova, Ministarstva državne uprave i lokalne samouprave, katastra ili lokalne administracije.\nDirektor Kancelarije za Informacione tehnologije i elektronsku upravu Mihailo Jovanović rekao je da su, dok nije postojao Centralni registar stanovništva, građani podatke prikupljali u pet različitih institucija.\n"Sada su ti podaci svi na jednom mestu, što je neverovatno bitno i za same građane, ali i za razvoj savremene elektronske uprave. U ovom trenutku građanima je omogućeno da vide svoje podatke u Centralnom registru stanovništva preko Portala elektronske uprave i da signaliziraju ukoliko vide da neki od tih podataka nije tačan", naveo je Jovanović.\nZa resorno ministarstvo ovaj registar je alat kojim državna uprava omogućava građanima brže i jeftinije administrativne procedure.\nMinistarka za državnu upravu i lokalnu samoupravu Marija Obradović rekla je da prvi put u Srbiji građani neće imati potrebu da gube svoje vreme i novac, prikupljajući različite potvrde i dokumenta, već će državni službenici to raditi za njih jednostavnim uvidom u savremeni informacioni sistem.\n"Prilikom razvoja Centralnog registra mi smo primenili najmodernije tehnologije zaštite podataka od bilo kakve vrste zloupotrebe i neovlašćenog pristupa", navela je Obradovićeva.\nDa biste pristupili registru neophodno je da se bezbedno prijavite preko portala e-Uprave, kvalifikovanim elektronskim sertifikatom, ili da svoj identitet potvrdite mobilnim telefonom.\n"Tada će se pojaviti opcija pregleda ovih podataka i građani na jednostavan način pristupaju svim ovim podacima iz trinaest različitih registara. Ali mnogo je bitnije da tim podacima sada polako kreću da pristupaju i državne institucije, tako da uvek imaju ažurne podatke o građanima, što će nam omogućiti razvoj naprednih usluga elektronske uprave", naveo je Jovanović.\nPrema njegovim rečima, pravi primer za to je skoro donet Zakon o socijalnoj karti ("Sl. glasnik RS", br. 14/2021), koji će se u potpunosti osloniti na Centralni registar stanovništva, gde ćemo prvi put u tom segmentu socijalne zaštite imati sve podatke o svim davanjima i mnogo pravedniji sistem socijalnih davanja.\nSvi podaci Centralnog registra stanovništva čuvaju se u Državnom data centru u skladu sa svim tehničkim i bezbednosnim standardima. Registar je deo celokupnog procesa reforme javne uprave, koja se u Srbiji sprovodi uz podršku Evropske unije.\nIzvor: Vebsajt RTS, Ruža Jeremić Turodić, 03.06.2021.


Izvor: B92, 02.Dec.2020, 17:21\nProšle godine kao i ranijih godina, isti argumenti su se koristili protiv izbora za srpskog kandidata za "Oskara" koji je sprovodio AFUN, i to od strane onih koji nisu izabrani, navodi FCS.\nOve godine, kada smo imali transparentan i inkluzivan izbor, u potpunosti usklađen sa pravilima >> Pročitaj celu vest na sajtu B92 << Američke filmske akademije, koriste se isti argumenti, smatraju. "Filmski centar Srbije je na vreme odgovorio svima koji su imali nedoumice i primedbe, taksativno i po zakonu. Uvažili smo predloge koji nisu u suprotnosti sa pravilima Američke akademije, jer bi to diskvalifikovalo naše kandidate", piše u saopštenju.\nFCS je izjavio da su na vreme izvršili zamenu članova komisije ne dopuštajući da se događa osmišljena opstrukcija. Ministarstvo kulture je pratilo sve vreme ovaj proces, kao i AFUN, koji je do sada sprovodio izbor.\n"Začuđuje nas da Asocijacija reditelja nije imala problem da predloži svog kandidata i da zatrazi da to Fcs prihvati, iako taksativno nije pomenuta u Uputstvu o izboru kandidata, a da to pravo osporava Udruženju filmskih umetnika. Za Filmski centar Srbije su svi kandidati bili jednaki, utoliko pre što su podržani našim sredstvima, kao što su i sva filmska udruženja dobrodošla", navode.\nFilmski centar Srbije podsetio je javnost da je Ministarstvo kulture i informisanja organizaciju izbora za domaćeg predstavnika poverilo Filmskom centru Srbije upravo zbog brojnih primedbi strukovnih udruženja, filmske i šire javnosti koje su se odnosile na dosadašnji način izbora srpskog predstavnika za "Oskara".\n"Počev od dopisa Ministarstva kulture u kom se organizacija izbora kandidata poverava Filmskom centru (od 28. avgusta 2020.) do danas, Filmski centar je obezbedio sve uslove za transparentan rad komisije koja će odlučivati o izboru, i o novim procedurama i kriterijumima blagovremeno obavestio strukovna udruženja, filmske produkcije, medije, i širu javnost", navodi FCS.\nUpravni odbor Filmskog centra Srbije je 1. oktobra doneo Uputstvo o izboru srpskog kandidata za nagradu "Oskar", kojim se jasno definišu kriterijumi, uslovi, način i postupak izbora kandidata i uređuje formiranje, nadležnost, izbor članova i donošenje odluka selekcione komisije. Uputstvo je javni dokument, usaglašen sa pravilima Američke filmske akademije za dodelu 93. nagrade "Oskar", nalazi se na sajtu Filmskog centra i uvid u njega imale su sve zainteresovane strane i mediji.\nZaključuju da je zahvaljujući Filmskom centru Srbije, srpskog kandidata za "Oskara" izabrala je stručna komisija sastavljena od predstavnika relevantnih strukovnih udruženja, "što do sada nije bio slučaj".\nDanas: Film kao poligon za sticanje moći i zarade\nFilmski centar Srbije (FCS) demantovao je danas sve navode o nepravilnostima koji su se poslednjih dana pojavili u medijima i javnosti, a povodom izbora srpskog kandidata za nagradu “Oskar” - filma “Dara iz Jasenovca” Predraga Antonijevića...FCS u saopštenju navodi da su prošle, kao i ranijih...


Siniša Mali: Za projekat izgradnje deponije u Vinči zainteresovane 52 kompanije - EkoForum\nObjavljeno 25. marta 2015. 25. marta 2015. od ekoforum\nSiniša Mali: Za projekat izgradnje deponije u Vinči zainteresovane 52 kompanije\nZa projekat izgradnje deponije u Vinči već su zainteresovane 52 kompanije, a tokom leta očekujemo objavu tendera za izbor partnera, rekao je gradonačelnik Beograda Siniša Mali gostujući u Jutarnjem programu RTS-a.\n– Deponija u Vinči je potpuno nesređena i predstavlja veliki ekološki problem, koji planiramo da rešimo javno-privatnim partnerstvom. Budući partner će nam pomoći da u potpunosti uvedemo savremeni proces upravljanja otpadom na teritoriji grada, izgradimo novu fabriku za reciklažu tog otpada, kao i postrojenje za proizvodnju energije iz otpada. To je ono što savremene metropole već imaju – rekao je Siniša Mali i dodao da broj zainteresovanih kompanija za projekat govori da smo na dobrom putu. nastavak\nPrethodni članakPrethodno Konferencija „Životna sredina: Izazov i prilika za razvoj Srbije”\nSledeći članakSledeće Odgovorno ponašanje prema otpadu kao resursu za reciklažu